Januar, 2005 No. 2\nIZDAVAČI I TRGOVCI ZAJEDNO O PRIMENI PDV\nNovinski izdavači i prodavci štampe biće u ovoj godini u težoj ekonomskoj situaciji jer će morati da plaćaju porez na dodatu vrednost, a već godinu i po dana bili su oslobođeni plaćanja poreza na promet. Ova nova dažbina verovatno će doprinati da se povećaju cene dnevne i periodične štampe – konstatovano je na zajedničkom skupu, koji je 28. decembra organizovala Asocijacija novinskih izdavača i elektronskih medija. Cilj ovog sastanka, gde je prisustvovao i predstavnik Poreske uprave u Ministarstvu finansija, Slavko Pavlović, bio je da se što bolje utvrdi procedura obračuna i prijave PDV.\nOsnovni zaključak sa ovog skupa je da će i distributeri i izdavači ubuduće morati daleko brže i preciznije da razmenjuju podatke o prodaji kako se državi ne bi plaćale i veće obaveze (na primer za neprodatu štampu) nego što je zakonom propisano. Utisak je, međutim, da bi u najskorije vreme trebalo poboljšati i precizirati međusobne ugovorne obaveze izdavača i prodaje. Dogovor je, takođe, da se posle prvih iskustava u primeni zakona o PDV organizuje novi sastanak sa predstavnicima Ministrstva finansija, kako bi se otklonile eventualne negativne posledice i opterećenja koje ovaj zakon može da prouzrokuje za novinsko-izdavačku delatnost.\nOvo je inače bio jedan u nizu sastanaka koje je Asocijacija medija organizovala povodom uvođenja PDV, a pored ostalih glavne urednike i direktore štampanih medija primio je u decembru i ministar finansija, Mlađan Dinkić sa svojim saradnicima.\nDOBRO INFORMISANJE ZA USPEŠNO POSLOVANJE\nGeneralni direktor nacionalne avio-kompanije, «JatAirways» Aleksandar Milutinović priredio je 22. decembra u Asocijaciji novinskih izdavača i elektronskih medija radni ručak za glavne urednike i direktore medija, članove ove asocijacije. Bila je to prilika da se predstavnici medija upoznaju sa poslovanjem ove renomirane kompanije u protekloj godini, kao i sa planovima za naredni period. U toku susreta bilo je reči i o potrebi da se javnosti i ubuduće pruže što kvalitetnije informacije o poslovnim aktivnostima «JatAirwaysa» i avio saobraćaja u celini, koji predstavlja jednu od značajnih privrednih delatnosti i ujedno direktno povezuje našu zemlju sa svetom.\n«HEMOFARM» ZAHVALJUJE MEDIJIMA\nU znak uspešne saradnje sa medijima i ukupno veoma uspešnog poslovanja u protekloj godini, predsednik «Hemofarm koncerna» iz Vršca, gospodin Miodrag Babić priredio je u Asocijaciji novinskih izdavača i elektronskih medija prijem za glavne urednike i novinare koji prate ovu oblast.\nZahvaljujući se novinarima i medijima na dosadašnjoj saradnji gospodin Babić je izrazio uverenje da će se odnosi i ubuduće razvijati i unapređivati, što je za ovu renomiranu kompaniju od izuzetnog značaja. Predsednik «Hemofarma», inače pridruženog člana Asocijacije medija, poželeo je svojim gostima sve najbolje i čestitao nastupajuće praznike.\n»VREME» PROGLASILO LIČNOST GODINE\nNedeljnik "Vreme" proglasio je za ličnost 2004. godine ministra SCG za ljudska i manjinska prava Rasima Ljajića, koji je i predsednik Nacionalnog saveta za saradnju sa Haškim tribunalom. Ljajić je izabran zbog doprinosa unapređivanju društvenih institucija, što je bio jedini kriterijum uredništva "Vremena" za izbor ličnosti godine, saopštio je taj nedeljnik.\nUdruženje novinara Srbije (UNS) obeležilo je 22. decembra 123 godine od osnivanja redovnom skupštinom i uručenjem nagrada najuspešnijim novinarima. Nagradu za životno delo dobio je veteran novinarstva i jedan od osnivacca Radio-televizije Beograd Igor Holotkov, prvi TV izveštač iz savezne skupsstine i urednik TV Beograd više od četvrt veka. Nagradu "Dimitrije Davidović" za uređivanje dobio je glavni i odgovorni urednik dnevnika "Blic", Veselin Simonović, dok je specijalna nagrada za negovanje analitičkog novinarstva i kulture dijaloga u dnevnoj štampi dodeljena glavnom i odgovornom uredniku "Danasa" Grujici Spasoviću.\nZa publicistiku i istoriju novinarstva nagrađeni su istoričar Života Đorđević i reditelj Miroslav Jokić, a godišnju nagradu Zlatna povelja za razvoj novinarske organziacije dobio je Rade Glušica iz Inđije.\nMEĐU NAGRAĐENIM NEMA NAJBOLJEG\nNagrada za posebna dostignuća u radio novinarstvu "Zoran Mamula" za 2004. godinu nije dodeljena, jer nijedan pristigli rad nije ispunio neophodne kriterijume, saopštio je 24. decembra žiri te nagrade RTV B92.\nŽiri je odlučio da novčani deo nagrade podele četiri autora. Novčana nagrada uručena je novinaru Radija 202 Ani Manojlović za priču o starom mostu u Mostaru, Klari Klajnc za reportažu o porodičnom nasilju u Somboru, kao i novinaru Radija Slobodna Evropa, Dejanu Raduloviću za priču o porodici koja je godinama živela u kapeli jedne crkve i novinaru Radija Pirot Emiliji Lilić za reportaže o problemima običnih ljudi.\nSUSRET PRED JUBILEJ “GALENIKE”\nGeneralni director “Galenike AD” Dragan Stipčić sastao se sa glavnim urednicima i direktorima medija na radnoj večeri u sedištu Asocijacije novinskih izdavača i elektronskih medija. Ovo je bila prilika da se istaknuti predstavnici medija upoznaju sa trenutnim stanjem u ovom farmaceutskom gigantu, kao i sa poslovnim planovima za 2005. godinu. Direktor Stipčić upoznao je svoje goste i sa programom obeležavanja 60-godišnjice postojanja ove kompanije, koja će, nizom manifestacija, biti proslavljena u toku ove godine i zamolio ih da se aktivno uključe i putem medija bolje upoznaju javnost sa poslovnim aktivnostima “Galenike”.\nPRESTAO DA IZLAZI «EKSPRES»\nDnevni list "Ekspres" više ne izlazi od 22. decembra iz tržišnih razloga, saopštila je novinska kuća "Politika – novine i magazini". U saopštenju je navedeno da je tako odlučilo poslovno rukovodstvo, posle zaključka Upravnog odbora i saglasnosti oba osnivača te novinske kuće. "Presudilo je tržište» - kaže se u saopštenju «Posle uređivačkih posrtanja tokom 90-tih godina, list nakon 2000. godine, uprkos opsežnim merama sanacije, značajnim investicijama i uređivačkim naporima zaposlenih, nije uspeo da povrati čitaoce u promenjenom medijskom okruženju", saopšteno je. Svi zaposleni koji imaju ugovore o radu, svoj radnopravni status rešavaće u skladu sa zakonom i kolektivnim ugovorom.\nMinistar kulture Dragan Kojadinović predviđa\nPOČINJE TEŠKA GODINA ZA MEDIJE\nMinistar kulture i medija Srbije Dragan Kojadinović ocenio je 30. decembra da će 2005. godina biti "veoma trusna" za medijsku oblast, jer predstoji privatizacija državnih i lokalnih glasila, kao i suočavanje svih domaćih medija sa mogućom stranom konkurencijom. "Dovoljno je da nekoliko stranih kompanija dođe ovde, biće pravi cunami talas", rekao je Kojadinović u intervjuu agenciji Beta. Ministar je ocenio da će mnogi ostati bez posla, ne samo zbog privatizacije elektronskih i štampanih medija u vlasništvu države i lokalne samouprave, već i zbog poskupljenja produkcije usled zaštite autorskih prava i potrebe tehnološkog razvoja, kao i sređivanja "haosa u etru" primenom Zakona o radiodifuziji.\nKojadinovich je podsetio da zakonski rok od dve godine za privatizaciju štampanih lokalnih medija ističe 22. aprila 2005, ali nije isključio mogućnost izvesnog odlaganja, ako bude inicijativa.\nUčesnici tribine o predlogu Zakona o oglašavanju sugerišu poslanicima\nPRE USVAJANJA - RAZBLAŽITI\nUčesnici javne tribine o nacrtu zakona o oglašavanju (reklamiranju) zaključili su 27. decembra da je taj propis potrebno što pre usvojiti, kao i da je predlog zakona, koji je vlada dostavila Skupštni Srbije, restriktivan, da ne odgovara potrebama prakse i da je opasan po medije, a pritom ne štiti ni prava potrošača. Najspornije tačke nacrta su reklamiranje duvanskih i alkoholnih proizvoda, pozitivna diskriminacija Radio-televizije Srbije, kao budućeg javnog servisa pri oglašavanju (reklamiranju), zaštita prava potrošača i zaštita javnog interesa, a konstatovan je i problem sprovođenja zakona.\nPredstavnici komercijalnih medija zatražili su da se ustupci učinjeni RTS-u prošire i na privatne medije. Iako su mnogi učesnici tribine ocenili da je za korigovanje predloga već kasno, predstavnik skupštinskog Odbora za trgovinu pozvao je prisutne da se pridruže poslanicima kada Odbor bude razmatrao zakon u skupštini, da učestvuju u raspravi i svojim predlozima doprinesu poboljšanju zakona.\nRODOLJUB ŠABIĆ - POVERENIK ZA INFORMACIJE\nSkupština Srbije izabrala je 22. decembra bivšeg visokog funkcionera Socijaldemokratske partije Rodoljuba Šabića za Poverenika za informacije od javnog značaja. Zakon o slobodnom pristupu informacijama od javnog značaja, koji prvi put daje dodatna prava građanima i obavezuje državne organe da daju informacije o svom radu, usvojen je 13. novembra.\nPoverenik je izabran na period od sedam godina i sa pravom reizbora. On može da bude smenjen na predlog jedne trećine poslanika, ali njegov mandat ne prestaje, prestankom mandata parlamenta. Njegova obaveza je, pored ostalog, da izda priručnik kojim će se građanima objasniti koja su njihova prava pred organima vlasti.\nŠEST DECENIJA «MAĐAR SOA»\nNovosadski list "Mađar so", jedini dnevnik na mađarskom jeziku u SCG, obeležio je 21. decembra 60 godina postojanja svečanom akademijom u Novosadskom pozorisstu, ali je deo redakcije bojkotovao tu proslavu, nezadovoljan poslovnom politikom te medijske kuće.\nDeo redakcije "Mađar soa", koji je bojkotovao svečanost, organizovao je u prostorijama lista simboličnu proslavu i optužio rukovodstvo da je dovelo tu medijsku kuću do ivice finansijske propasti. Zaposleni su rekli agenciji Beta da su im plate niske i da kasne dva meseca, kao i da je rukovodstvo lista raskinulo ugovor sa distributerima štampe, tako da građani nemaju gde da kupe list. "Mađar so" je prvi put štampan 24. decembra 1944. godine.\nJUBILARNI IZVEŠTAJ AUDIO SERVISA «BETE»\nIzveštajem dopisnice Bete Tanje Paunić-Vujić iz Madrida o poseti španskog princa Felipea Beogradu, Audio servis Bete obeležio je 23. decembra jubilej - 100.000 emitovanih audio izveštaja. Od avgusta 1994. godine i prvog emitovanog audio izveštaja Željka Bajića iz Moskve, novinari Bete napravili su više od 20.000 izveštaja iz svetskih prestonica, ali i sa najopasnijih mesta, gde su bili ratni sukobi. Agencija Beta danas ima 26 dopisnika iz inostranstva i oko 50 dopisnika iz SCG.\nČETVRTA TELEVIZIJA U LOZNICI\nPrivatna televizija "Maksi" iz Loznice počela je da emituje eksperimentalni program. To je četvrta televizijska stanica u Loznici, posle LTV, TV 2000 i TV Podrinje. Vlasnik TV "Maksi" Miodrag Ninković rekao je 24. decembra da će ta stanica emitovati muziku, filmove i razne priloge, mahom o poljoprivredi. Ninkovich je najavio i direktne prenose svadbenih svečanosti, ispraćaja u vojsku, rođendana i slično.\nPROTIV NOVINARA 300 TUŽBI\nPovećanje broja tužbi protiv medija i novinara jedna je od karakteristika medijske situacije u Srbiji i u 2004. godini, pokazuju podaci Nezavisnog udruženja novinara Srbije (NUNS). Prema podacima NUNS-a, najmanje 300 sudskih postupaka je u toku protiv novinara i medija, a više desetina njih pokrenuto je 2004. godine.\nKandidovanje za usavršavanje novinara još traje\nNA TRENING I PREKO OKEANA\nProgram razmene i treninga za novinare, urednike i menadžere iz Albanije, Bugarske, Hrvatske, Makedonije i SCG, biće održan u martu i aprilu u SAD. Rok za prijavljivanje je 1. februar. Program je organizovao Biro za obrazovanje i kulturu pri Ministarstvu inostranih poslova SAD.\nAdministriranje programa, uključujući i boravak u SAD, povereno je Međunarodnom odboru za istraživanje i razmenu (IREX). Program je otvoren kako za kandidate koji govore engleski, tako i za one koji ga ne govore.\nUčesnici programa će provesti četiri dana u Vašingtonu i dve do pet nedelja na praksi u američkim medijima. Prva grupa (kandidati koji govore engleski) boraviche u SAD-u tokom marta, a druga (kandidati koji ne govore engleski) tokom aprila ove godine. U septembru će biti organizovana završna konferencija u Sofiji. Ambasada SAD odabraće četiri kandidata iz Srbije (dva kandidata koji govore engleski jezik i dva kandidata koji ne govore engleski jezik). Formulare je moguće preuzeti sa sajta Medija centra: www.mediacenter.org.yu.\nNOVI PRIRUČNIK ZA POČETNIKE\nBeogradski Medija centar, u saradnji sa IREX ProMedia, objavio je knjigu "Kako pisati za novine", namenjenu početnicima. Knjiga sadrži informacije o javnom jeziku, koje se ne mogu dobiti tokom redovnog obrazovanja, saopštio je Medija centar.\nNASILJE NA KOSOVU - NAJINTERESANTNIJE\nNajveću pažnju posetilaca sajta agencije Beta (www.beta.co.yu) u 2004. godini izazvali su nasilje na Kosovu i izveštaj nezavisne komisije o pogibiji gardista u Topčideru. Sajt je 18. marta, dan posle nasilja na Kosovu, zabeležio 330.000 ulazaka, dok je na dan prezentacije izveštaja o pogibiji gardista 14. decembra zabeleženo oko 65.000 ulazaka. Među deset najfrekventnijih dana bili su i predaja Milorada Ulemeka 2. maja, konstituisanje Skupsstine Srbije 27. januara i lokalni izbori 19, odnosno 20. septembra. Betin sajt je u 2004. godini imao oko 22 miliona ulazaka, koje je ostvarilo 1.001.900 postilaca.\nAMERIKANCI KUPILI KABLOVSKI SISTEM\nLJUBLJANA - Američka kompanija "Junajted global kom" novi je vlasnik najvećeg slovenačkog kablovskog operatera, "Telemaha". Dosadašnji vlasnici "Telemaha", investicioni fond EMP, preduzeće BTC, "Gorenje", Slovenske železnice i porodica Meglič prodali su sve svoje deonice američkoj kompaniji za oko 71 milion evra. "Izuzetno smo zadovoljni što smo dobili novog strateškog vlasnika, koji će unaprediti tehnološki razvoj, strategiju razvoja telekomunikacija i usluga naše kablovske mreže", rekao je direktor "Telemaha" Vojko Rovere.\nREPRESIJA UMESTO RASPRAVE\nPARIZ - Novim zakonom protiv diskriminacije, Francuska je 22. decembra zvanično zabranila seksistički i homofobični govor, ali su crkva i medijske organizacije izrazile strahovanje da će tako biti ograničena sloboda izražavanja. Konzervativna većina u gornjem domu parlamenta podržala je zakon, prethodno usvojen u Nacionalnoj skupštini. Zakonom se određuje da će izazivanje mržnje ili nasilja nad pojedincem na osnovu seksa, ili seksualne orijentacije biti kažnjivo jendogodišnjim zatvorom i novčanom kaznom od 45.000 evra.\nVlada je izradila nacrt zakona nakon što su napadači polili jednog mladića benzinom i zapalili ga, nanevši mu teške telesne povrede. Medijske organizacije upozorile su da bi zakon mogao da dovede do samocenzure novinara, koji će strahovati od kazni ukoliko slobodno govore i pišu. Reporteri bez granica saopštili su da "društvo napreduje ka toleranciji... preko slobode govora i rasprave, a ne putem represija".\n«SLOBODNA EVROPA» SELI ZA TRI GODINE\nPRAG - Američki radio Slobodna Evropa/Radio Sloboda ostaće u zgradi u centru Praga do kraja 2007. godine, odlučila je 22. decembra češka vlada. Radiju će biti produžen ugovor na još tri godine o zakupu zgrade nekadašnjeg federalnog čehoslovačkog parlamenta. Ovo zdanje je ocenjeno rizičnim po bezbednost. Do 2008. godine radio Slobodna Evropa bi trebalo da se preseli u novu zgradu koja može biti bolje obezbeđena i koja neće predstavljati rizik za građane Praga, turiste i zaposlene u toj američkoj radio-stanici.\nBOŽIĆNI «BILD» BEZ LOŠIH VESTI\nHAMBURG - Najprodavaniji nemački list "Bild" štampao je, povodom Božića, u izdanju od 24. decembra, samo dobre vesti. Odustavši od svoje dnevne porcije priča o zločinima, korupciji i morbidnostima, list, čiji je dnevni tiraž oko 12 miliona primeraka, objavio je, između ostalog, i naslov "Danas nema tiketa za parking - čuvari imaju slobodan dan", a obavestio je čitaoce i da evro drži rekord u odnosu na dolar, da ljudi troše više, a zdravstveno osiguranje pojeftinjuje, dok je broj milionera porastao na 1,6 miliona sa 1,1 milion 1998. godine. Taj tabloid našao je dobre vesti i u inostranstvu, između ostalog: da je uhvaćen pljačkaš u Zagrebu, koji je uvek bio ljubazan prema žrtvama.\nNOVINARI KRITIKUJU VLASNIKA\nBUKUREŠT - Više od sto rumunskih novinara i građana protestovalo je 27. decembra u Bukureštu zbog smenjivanja glavnog urednika uticajnog dnevnika "Evenimentul Zilei". Novinari su protestovali ispred Ambasade Švajcarske u Bukureštu, jer je švajcarska kompanija "Renžije" vlasnik tog lista.\nNovinari su u otvorenom pismu naveli da je glavni urednik lista Dan Turturika smenjen zbog beskompromisnog izveštavanja, što je razljutilo vladine zvaničnike i biznismene u Rumuniji. Vlasnici lista su tada optužili Turturiku (35) za propuste u uređivačkoj politici, a za novog urednika imenovali su Razvana Joneskua, nekadašnjeg urednika u državnom dnevniku "Žurnalul".\n»KOMERSANT» PLATIO ODŠTETU BANCI\nMOSKVA - Moskovski nezavisni denvnik "Komersant" osuđen je na novčanu kaznu od deset miliona rubalja (264.000 evra), na ime odštete za povredu ugleda jedne od najvećih ruskih banaka "Alfa" banke. Kazna je odlukom apelacionog suda smanjena na taj iznos, a prvobitna je bila 8,5 miliona evra. "Komersant" je kažnjen zbog serije tekstova o ruskom bankarskom sektoru, objavljenih u julu prošle godine.\nDONATOR «REPORTERA BEZ GRANICA»\nPARIZ - Muzičar Džon Liips odlučio je da deo prihoda od prodaje svog novog CD-a pokloni međunarodnoj organizaciji za zaštitu novinara «Reporteri bez granica» (RSF), čije je sedište u Parizu. I italijanski proizvođač i dizajner nameštaja Dedar pomogao je RSF-u sa 48.500 evra, organizujući aukciju u Parizu. RSF je godišnji izveštaj o stanju medijskih sloboda u svetu za 2004. godinu objavio 4. januara.\nSTOTI KANAL MTV-A\nNJUJORK - Televizijska mreža MTV u februaru će pokrenuti stoti kanal, koji će ujedno buti prvi sa sedištem u Africi. Od stotinu mreža širom sveta, 43 su varijacije MTV-a, poput nove afričke TV mreže MTV Bejs, ogranka evropskog kanala koji najveću pažnju posvećuje urbanoj muzici. Program MTV-ija prati oko 80 odsto gledalaca izvan SAD.\nJOŠ JEDAN TABLOID\nIzdavačka kuća «Siddojče ferlag» planira da ove godine izda tabloid. Ciljna grupa su mladi čitaoci. Test planiranog formata je uspeo, ali se rade još neke dorade, kaže glavni urednik novina Hans-Verner Kilc. Radni naslov je «SZ 2». Originalan je po stilu i trebalo bi da bude čitan, nadaju se izdavači.\n«NEWS» SE ŠIRI\nIzdavačka grupacija «Handelsblatt» širi prodajno područije za novi dnevni tabloid «News». Mnoge regionalne idavačke kuće žele kooperaciju, a upitnik za čitaoce pokazao je pozitivno interesovanje, tvrdi šef izdavača Herald Mise.\nPored toga, «Handelsblatt» testira na tržištu i večernje izdanje ovog tabloida «News am Abend». Najpre će se pojaviti po aerodromima i železničkim stanicama. Ove novine se mogu kupiti na kioscima od 16 časova i koštaju 30 centi. Kupci dnevnog privrednog lista «Handelsblatt» posle 16 časova dobijaju tabloid besplatno. Do sada je «News am Abend» izlazio u posebnim prilikama za putnike «Lufthanze».\nNOVINE ZA SLUŠANJE\nOd 6. decembra prošle godine, dnevnik «Handelsblatt» se može kupiti i na audio kaseti. Tako se sutrašnje vesti mogu čuti u ponoć. Audio verzija dnevnika traje 20 minuta i donosi najvažnije vesti sa prve strane, odnosno informacije iz oblasti politike i privrede, preduzetništva i tržišta, kao i fnansiske novosti. Osim toga nudi se i uvodnik, dva komentara i portret dnevno aktuelne ličnosti.\nADAC IZDAJE PUTNIČKI MAGAZIN\nLicencno izdanje engleskog magazina «Staf» («Stuff») pojavilo se i na nemačkom jeziku prvog decembra. Teme ovog prestižnog magazina su ekskluzivni automobili, mobiln telefoni i kompjuteri i druge tehničke novosti, a prvi broj nemačkog izdanja štampan je u tiražu od 100 hiljada primeraka i košta 4,50 evra.\n«KIKER-SPECIAL» U FRBRUARU\nSportski magazin «Kicker» (Olympia-Verlag) izdaće 9. februara specijalno izdanje «Kicker Special Formula 1 -2005». Planirani tiraž ovog specijalca je 220 hiljada primeraka, a cena 4 evra. U ovom magazinu biće predstavljene sve ekipe, bolidi i sve staze na kojima će biti održane ovogodišnje trke formule 1.\n«AUTO BILD» U KINI\nIzdavač «Aksel Špringer AG» zaključio je dva ugovora sa kineskim izdavačima. Kineska kuća «Hangzhou Publishing House» planira da na kinesko tržište izbaci licencno izdanje «Auto Bilda». Još nije poznato koliki će biti početni tiraž ovog časopisa.\n«SUPER TV» OD JANUARA U «GONGU»\nTelevizijski list »Super TV» od januara ne izlazi više u okviru «Burde», već iz «Gong – Ferlaga» iz Minhena. Razlog promene izdavača je, po rečima glavnog urednika Johana Volfa, rast cena na tržišti TV časopisa. U porodici «Gong» časopis će se, prema mišljenju urednika, bolje plasirati na tržištu.\nČasopis «Essen und Trinken für jeden Tag», koji izdaje kuća «G+J» po izveštajima zvanične agencije «IVW» dostigao je u novembru 2004 godine tiraž od 300 hiljada primeraka, što je dvostruko više no kad je startovao, jula 2003. godine. sadržaj ovog izdanja posvećen je, kako i naslov govori – jelu i piću za svaki dan.\nRTL I ARD «NAJVAŽNIJI IMFORMATORI»\nMeđu starijim gledaocima u Nemačkoj na prvom mestu po gledanosti nalazi se prvi program ARD. Anketa 1.700 izabranih, starijih od 14 godina pokazala je da 38 procenata smatraju da ih najbolje obaveštava ARD. Ako treba izabrati pet najgledanijih, onda su to: ARD, RTL, ZDF, Sat 1 i Treći program. Gledaoci do 29 godina starosti preferiraju program RTL, a zatim slede: Pro Sieben, ARD i MTV.\n«FOKUSOV» ZDRAVSTVENI KANAL NA «PREMIERI»\nRedakcija časopisa «Fokus» i poslovodstvo televizijskog emitera «Premiere» dogovorili su pokretanje novog TV programa. Teme vezane za medicinu, kondiciju, rekreaciju, ishranu i lepotu biće na programi 24 časa u okviru paketa programa na «Premieri» od 1. juna ove godine. Program ide pod nazivom «Fokus Gesundheit».\nDNEVNE VESTI NA MOBILNOM TELEFONU\nFAZ-Net, provajder «Frankfurter Algemainen Cajtunga» nudi korisnicima najnovije vesti, kao SMS poruke. Pretplata staje 1,99 evra nedeljno i podrazumeva sedam emitovanja. Moguće su i dodatne usluge, kao što je slušanje izabranog teksta - informacije. Svaki minut “preslušavanja” vesti plaća se 12 evro-centi.\nSličnu uslugu uvela je i redakcija «Vol strit žurnala». Uz nedeljno pretplatu od 3,99 dolara mogu se dobiti najnovije privredne i finansijske informacije.


Kompanija Autokomerc proslavila 25 godina uspešnog poslovanja-Vesti- Autokomerc d.o.o.\ncanlı tv izledreamfilm\nKompanija Autokomerc proslavila 25 godina uspešnog poslovanja\nNaslovna / Novosti / Kompanija Autokomerc proslavila 25 godina uspešnog poslovanja\n28. decembra 2017. godine Autokomerc,najstarija privatna kompanija u auto branši na našem tržištu, proslavila je svoj 25. rođendan.\nTokom 25 godina Autokomerc uspešno radi na implementaciji evropskih standarda, kroz zastupanje čuvenih svetskih auto brendova Volkswagen i Audi, kao i unapređenju svih segmenata u domenu auto industrije – od uvoza, prodaje i servisiranja automobila do podrške auto-moto sportu.\nDanas je Autokomerc, prepoznatljivo ime u auto branši i značajan privredni subjekat u našoj zemlji.\nU ime domaćina mnogobrojne goste pozdravili su Rajko Đurđević, osnivač i vlasnik Autokomerca i Zorica Đurđević, generalna direktorka kompanije.\n“25 godina je za Autokomerc svakako značajan jubilej, a za mene je više od toga. Za mene, kao osnivača, je to jedna epoha, ceo radni vek. Pošto su se stekli uslovi, teorijski i praktični, smatram da je pravi momenat za transfer biznisa na nove, mlađe generacije. Stoga sam odlučio da taj prenos posla započne već sutra, to jeste sa početkom nove faze razvoja Autokomerca”, istakao je gospodin Đurđević.\nGeneralna direktorka Zorica Đurđević se obratila gostima u ime kompanije Autokomerc:\n„Četvrt veka uspešnog poslovanja je ogromno dostignuće, na koje smo jako ponosni. Ono što je sada najbitnije jeste šta ćemo uraditi u narednom periodu i gde ćemo biti za sledećih 25 godina. S obzirom da smo tu upravo zbog naših klijenata, naš glavni cilj u narednom periodu će biti podizanje zadovoljstva klijenata na jedan sasvim novi nivo. Postizanjem ISO sertifikacije, u ovoj godini smo i zvanično potvrdili ovaj cilj, ali i uvideli da ima još puno prostora za poboljšanje. Sa skoro 50% zaposlenih koji su sa nama preko 10 godina, te 25% zaposlenih koji su deo tima 15 do 25 godina, imamo potrebno znanje i iskustvo da željeni cilj i ostvarimo. Posebno sam ponosna što u naredni period ulazimo i sa novim, unapređenim logom, koji upravo oslikava našu rešenost da dalje idemo punim gasom, dajući 100% sebe, jer jedino tako će ovo biti početak jednog novog poglavlja u istoriji Autokomerca.”\nNa svečanosti upriličenoj povodom obeležavanja 25. godina uspešnog poslovanja gosti su imali priliku da uživaju u bogatom muzičkom programu uz nastup braće Teofilović, koji su doneli duh tradicije, plesnoj tački koja nas vodi ka budućnosti i u fantastičnoj slavljeničkoj atmosferi.\n← Prethodna vest: SREĆNI PRAZNICI\nNaredna vest: SPECIJALNA AKCIJA ZA AUDI LIMUZINE A3, A4 i A6 →\nAutokomerc Komision predstavio novi T-Roc\nAutokomerc Komision, ovlašćeni prodajno...\nSPECIJALNA AKCIJA ZA AUDI LIMUZINE A3, A4 i A6\nSajamska ponuda pre sajma...\n28. decembra 2017. godine...\nKompanija Autokomerc, tradicionalno na...\nAudi A4 2.0 tdi 150ks\nVW Golf 1.6 TDI 90ks\nTel: 011/35 30 300\nFax: 011/35 30 333\n© Copyright 1992-2017 Autokomerc d.o.o.


Model novog zakona o zaštiti podataka o ličnosti predložio je Poverenik za informacije od javnog značaja i zaštitu podataka o ličnosti, kako bi se rešila do sada neregulisana pitanja u ovoj oblasti. Udruženje informatičke delatnosti Privredne komore Srbije i Društvo za informatiku Srbije organizovali su javnu diskusiju da bi se došlo do što kvalitetnijeg rešenja.\n“Predloženim zakonom se sada prvi put regulišu pitanja kao što su podaci iz video nadzora, podaci o jedinstvenom matičnom broju građana, pravo da se fotokopiraju i skeniraju lični dokumenti - lična karta i pasoš, kao i postupanje sa podacima za bioidentifikaciju”, rekao je Nikola Marković, predsednik Društva za informatiku Srbije, na raspravi u PKS. Marković je naglasio da zakon obuhvata desetak novih fenomena nastalih u vreme vrlo intenzivne primene raznovrsnih informaciono-komunikacionih tehnologija, koje su s jedne strane omogućile velike koristi građanima, a s druge strane, pojavili su se modaliteti ugrožavanja privatnosti.\n“Ako ovaj zakon bude usvojen, više neće biti dozvoljeno da se jedinstveni matični broj građana (JMBG) pojavi na internetu, niti će internetom smeti da se šalju fotokopirani i skenirani lični dokumenti zbog opasnosti da se to presretne”, kaže Marković. Strogo je utvrđen i režim korišćenja podataka iz video nadzora, a biće obavezno upozorenje građanima da se nalaze u području koje snimaju kamere.\nMarinko Radić, generalni sekretar u kancelariji Poverenika, podsetio je da postojeći Zakon o zaštiti podataka o ličnosti, koji je na snazi od 2009. godine, prate mnoge dileme, jer je tada prvi put ova oblast bila zakonski uređena. “Zbog toga je sačinjen predlog novog zakona, da se otklone problemi uočeni u dosadašnjoj praksi, iako predlaganje zakona nije osnovna nadležnost Poverenika”, rekao je Radić na javnoj diskusiji u PKS. Ustav predviđa da uz postojeći zakon, urađen kao krovni, budu doneti i pojedinačni zakoni, što do sada nije urađeno, a uz strategiju implementacije zakon nije donet akcioni plan.\nNa međunarodnom planu, navodi Radić, kandidatura Srbije za članstvo u EU nameće obavezu da se domaći zakon uskladi sa evropskim. “Koliko EU pridaje značaja ovoj oblasti govori i činjenica da je u toku izmena normativnog okvira i podizanje nivoa regulacije sa direktive (za zaštitu podataka o ličnosti trenutno važi direktiva 95/46 EZ) na nivo uredbe”, ističe Radić.\nU javnoj raspravi učestvovali su predstavnici IT sektora, direkcije za elektronsku upravu Ministarstva unutrašnjih poslova, fakulteta organizacionih nauka, nevladinih organizacija i drugih zainteresovanih. Njihovi predlozi će u kancelariji Poverenika biti formulisani i uključeni u definitivan tekst predloga, koji će biti upućen Vladi. Javnom raspravom u PKS koordinirali su Nikola Marković iz Društva za informatiku Srbije i Jelena Jovanović, sekretar Udruženja informatičke delatnsoti PKS.\nIzvor: Vebsajt Privredne komore Srbije, 2.7.2014.


@RISKNovi standard za analizu rizika - Romsym Data doo - Srbija\nNaslovna Palisade @RISK - Novi standard za analizu rizika\n@ RISK vrši analizu rizika koristeći Monte Karlo simulaciju da bi vam, u vašoj Excel tabeli, pokazao puno mogućih ishoda - i kolika je verovatnoća da se dese. Ovo znači da možete da presudite koje rizike da prihvatite, a koje da izbegnete, omogućavajući vam donošenje najbolje odluke u uslovima neizvesnosti.\n@RISK 5.5 za Excel pokreće simulacije 2 do 20 puta brže nego ranije! Takođe uključuje nove scatter dijagrame iz analize scenarija, freehand distribution artist, kao i Excel-style Insert Function dijalog sa dijagramima. @RISK 5.5 podržava veliki broj novih mogućnosti za poboljšanje vaših analiza, štedi vreme i podstiče sistematično usvajanje analize rizika u vašoj organizaciji.\nUvećan prikaz >>\nDeo DecisionTools Suite\n@RISK je dostupan kao poseban program ili kao deo DecisionTools Suite, kompletnog alata za analizu rizika i odluka kompanije Palisade. DecisionTools Suite sadrži PrecisionTree za stabla odlučivanja, TopRank za šta-ako analizu, NeuralTools i StatTools za analizu podataka i još mnogo toga. @RISK je u potpunosti kompatibilan sa svim DecisionTools programima i može se kombinovati sa njima za bolji uvid i analizu. Na primer:\n@RISK i TopRank\nFokus @RISK analiza se može suziti pomoću TopRank-a. Posebno sa velikim modelima, ovo štedi vreme i poboljšava tačnost vaših @RISK analiza. @RISK funkcije takođe može da koristiti TopRank da bi predstavio širi opseg vrednosti nego standardne funkcije TopRank-a.\nPogledajte kako @RISK i TopRank rade zajedno>>\n@RISK i PrecisionTree\nPored toga, @RISK se može kombinovati sa PrecisionTree da bi predstavio neizvesne događaje i ishode u modelima stabla odlučivanja. Ovo povećava tačnost modela stabla odlučivanja razmatranjem šireg opsega vrednosti za moguće događaje umesto nekoliko ograničenih, diskretnih opcija.\nPogledajte kako @RISK i PrecisionTree rade zajedno>>\n@RISK onda StatTools\n@RISK rezultati mogu biti pokrenuti kroz StatTools analize za procenu intervala poverenja. @RISK se može takođe primeniti na rezultate iz StatTools-a prognoze vremenskih serija za simulaciju mogućih ishoda sa više preciznosti.\nPogledajte kako @RISK i StatTools rade zajedno>>


Igra mora biti mnogo brža - Sport - Dnevni list Danas\nPočetna » Sport » Igra mora biti mnogo brža\nSrpski selektor i rukometašice zadovoljni plasmanom na Svetsko prvenstvo\nSa ubedljivih 19:26 u Šalji i jednako sigurnih 32:25 u Beogradu protiv Slovačke, seniorska ženska rukometna reprezentacija Srbije kvalifikovala se za Svetsko prvenstvo u Španiji ovog decembra i uspešno pregrmela prvu fazu adaptacije na sistem igre Uroša Bregara, ali novi selektor smatra da šestoplasirana ekipa sa poslednjeg SP može i mora mnogo bolje od prikazanog u njegovih debitantskih 120 minuta na mestu sa kog je posle kraha u borbi za Olimpijske igre proteran Ljubiša Obradović.\n0Piše: O. N. 22. aprila 2021. 22.15\n– Drugi meč je bio repriza prvog susreta. Promašili smo mnogo zicera u prvom poluvremenu… Nastavićemo da se trudimo da igramo što brži rukomet. Ova reprezentacija ima dobro postavljene temelje, međutim čeka nas još puno rada. Već u junu, kada ćemo biti sedam dana na okupu – rekao je mladi slovenački stručnjak posle martovskog baraža, a pre povratka svakodnevnom poslu trenera Krima.\nKrilo Sanja Radosavljević slaže se da je igra nacionalne selekcije ispod njihovog limita.\n– Uvek može bolje, naravno, ali uz ovu našu energiju normalno je da moramo da pobedimo. Druga utakmica je bila malo kvalitetnija, ali nismo pokazale sve što znamo i što najbolje možemo – kazala je članica mađarskog Vacija, a njenu percepciju deli i kapitenka Katarina Krpež Šlezak.\n– Imamo novi sistem, pa u prvoj utakmici nije bilo tako dobro, mislim da smo se popravile u drugoj. Istina je da ima još da se radi, ali veliki je korak što smo se plasirale na prvenstvo sveta, presrećne smo zbog rezultata i odlične atmosfere. Nadam se da ćemo, korak po korak, usavršiti naš rukomet – reči su krilne igračice ruskog Rostova, koja je kao i Radosavljevićeva ugovorila transfer sledeće sezone u redove tima koji vodi selektor.\nŠto bi moglo da olakša pripreme Srbije za SP (1-19. decembar), jer isti dres nose i golmanka Jovana Risović, pivotmenka Dragana Cvijić i bek Andrea Lekić.\nrukomet, Svetsko prvenstvo u rukometu, Uroš Bregar, Ženska rukometna reprezentacija Srbije


Najveći startap događaj u zemlji – „Start Srbija – Znam da možemo”\nU zemlji u kojoj je 50% mladih nezaposleno i mašta o državnom poslu, još 2010. godine isplivava grupa pojedinaca koja ulazi u preduzetništvo okrenuto globalnom tržištu. Danas STARTIT iza sebe ima više od 100 obuka i konferencija za tehnološke preduzetnike, kroz koje je prošlo više od 12.000 ljudi. U okviru njega pokrenuto je i 40 tehnoloških kompanija, koje zapošljavaju više od 100 osoba, a sakupljeno je i više dva miliona evra investicija\nSvečano otvaranje najvećeg domaćeg startap događaja ove godine pod nazivom „Start Srbija – Znam da možemo” održaće se u subotu, 16. maja u 12 časova u velikoj sali Doma omladine.\nTim povodom, od organizatora, predstavnika Startit-a, organizacije koja je lansirala domaću startap scenu pre tačno pet godina i stvorila osnove da se u Srbiji kreira i razvija tehnološki ekosistem, dobićete sve detaljne informacije o rezultatima koje su ostvarili do sada, zatim analizu domaće startap scene, kao i informacije o planovima za naredni period.\nStartit je organizacija koja okuplja tehnološke preduzetnike u zemlji. Osim toga što uzima vrlo aktivnu ulogu u pružanju podrške i edukacije preduzetnicima u IT industriji, kroz brojne programe, poput Startap Akademije, Startit Festa, ios Akademije, portala Startit.rs, ova organizacija ulaže i značajne napore u privlačenje investicija za svoje timove, o čemu svedoče i ostvareni rezultati.\n„Start Srbija – Znam da možemo“ je finale akcije za podršku uspesima mladih koji su pokazali da je u Srbiji moguće graditi svetsku karijeru i biznis: www.startit.rs/znamdamozemo.\nVukašin Stojkov, jedan od osnivača Startit-a\n· Nemanja Petrović, pomoćnik predsednika opštine Savski venac\n· Predstavnik projekta ACCESS, Nemačke organizacije za međunarodnu saradnju, GIZ\n· Jan Kobler, Predstavnik novog regionalnog investicionog fonda, ENIF\nTEMA: Start Srbija: Gde je danas i kuda ide naša startap zajednica?\nVREME: Subota, 16. Maj 2015. godine sa početkom u 12.00 časova\nMESTO : Dom Omladine, Makedonska 22, 11000 Beograd\nINsig2 obučava američke policajce u oblasti digitalne forenzike\nNovi tablet Galaxy Tab A


EXPRES VESTI - Perić: U Nemačkoj da uskladimo karakter pojedinaca i tima\nPerić: U Nemačkoj da uskladimo karakter pojedinaca i tima\nBEOGRAD - Selektor rukometne reprezentacije Srbije Dejan Perić poručio je danas da će ekipa pokušati na najbolji mogući način da iskoristi predstojeći turnir Superkup Nemačke i spremno dočeka prvenstvo Evrope u Poljskoj.\nSrpski rukometaši će u okviru EHF nedelje od 6. do 8. novembra učestvovati na veoma jakom turniru u Nemačkoj i igrati protiv selekcija domaćina, Brazila i Slovenije.\n"Ovaj turnir nam je poslednja provera pred završne pripreme za šampionat Evrope. Maksimalno ćemo iskoristiti ovo kratko vreme da realizujemo zajedničku viziju, odnosno da uskladimo karakter pojedinaca i tima", rekao je Perić na konferenciji za novinare u beogradskom hotelu "In".\nOn nije želeo da prognozira eventualni plasman Srbije na EP, ali je rekao da "se niko ne priprema da bi tamo bio 10.".\n"Bio bih najzadovoljniji kada bismo u Poljskoj počeli šampionat pobedom. Onda bismo korak po korak krenuli u ostvarenje sna", rekao je Perić i dodao da je ponosan na momke predvođene Momirom Ilićem koji su ostvarili plasman na šampionat Evrope.\nPerić je naglasio da je ovo završna faza u sklapanju mozaika tima pred EP.\n"Možda sistem koji budemo primenjivali u napadu i odbrani neće biti najbolji, ali ako budemo verovali u njega sigurno će funkcionisati", rekao je selektor.\nKapiten Ivan Nikčević istakao je da je turnir u Nemačckoj izuzetno težak, jer se tri utakmice igraju u tri dana.\n"Ipak, to je najbolji način da se za kratko vreme primene sve ideje selektora", rekao je on.\nRastko Stojković poručio je da je najvažnije da svi u timu do januara ostanu zdravi kako bi u Poljskoj krenuli "stazom uspeha".\n"Važno je da svi imamo isti cilj i da se i posle Nemačke opet okupimo u istom sastavu".\nŽarko Šešum je nagasio da mu je drago što je Nemačcka izabrala Srbiju da učestvuje u Superkupu.\n"Biće ovo težak turnir, a domaćin je motivisan da ga osvoji. Zato mi je drago što su baš nas pozvali da učestvujemo na tom takmičenju", rekao je Šešum.\nŠampionat Evrope u Poljskoj održaće se od 15. do 31. januara,a Srbija će igrati u A grupi sa selekcijama domaćina, Francuske i Makedonije.\nViše iz kategorije: « Vilijams opet u crveno-belom dresu\tJelena Janković bolje od Erani »


Vaš robotski prijatelj, humanoidni robot - Automatika.rs\nNaslovna Vesti Upravljanje procesima Vaš robotski prijatelj, humanoidni robot\nU ekspanziji istraživanja u Evropi na polju robotike došlo se do zaključka da je robote moguće praviti u bilo kom obliku za svaku moguću aplikaciju koja bi čoveku mogla pasti na pamet, pa ipak naučnici i dalje pre svega bivaju oduševljeni humanoidnim robotima. U Evropi, kao i u ostatku sveta, u toku je veliki broj istraživanja na polju robotike, koji se u Evropi odvijaju velikim delom u okviru EURON-a (European Network of Robotic Research), mreži koju finansira Evropska unija i koja završava svoj rad tokom 2008. godine.\nLjudi kao što je Bil Gejts veruju da će do 2025. godine svako domaćinstvo imati svog robota, a njihov razvoj poredi se sa početkom razvoja personalnih računara. Tuce istraživačkih projekata objedinjenih u okviru EURON-a predstavljaju vrhunska dostignuća na polju robotike i uvid u to kako će njihova budućnost izgledati.\nNa prvi pogled humanoidni roboti nemaju mnogo smisla s obzirom da je robote moguće praviti u mnogo različitih varijacija koje su mnogo bolje prilagođene njihovoj aplikaciji, a istovremeno ovaj tip robota ima zbog svoje konstrukcije velikih problema sa održavanjem ravnoteže i pokretima, pa ipak istraživači ostaju i dalje opčinjeni humanoidnim robotima. Ovo je zanimljivo i sa kulturološke strane jer Evropljani i Amerikanci preferiraju da im roboti ipak izgledaju kao mašine i ne dopadaju im se humanoidni roboti, za razliku od Japanaca koji im daju prednost nad prvima.\nRoboti dizajnirani da nalikuju ljudima predstavljaju poseban izazov u inženjerstvu što se vrlo često smatra dovoljnim razlogom da bi se na njima\ndalje radilo i da bi se tehnologije potrebne za njihovo unapređivanje dalje razvijale. Takođe, robusan i pouzdan humanoidni robot bi možda bio i bolja solucija za korišćenje u svetu prilagođenom ljudima.\nReem-A je jedan od dizajniranih humanoidnih robota, napravljen u prirodnoj veličini, koji može da prepoznaje česta pitanja i komande, drži jednostavne objekte ili se zaustavlja na svom putu ukoliko naiđe na prepreku. Njegove noge su dizajnirane da budu posebno stabilne, a pobedio je na RoboCup-u 2006. godine, manifestaciji koja predstavlja robotsku Olimpijadu. Može čak da igra i šah.\nARMAR je verzija prilagođena kućnim poslovima, prilagođena posebno za kuhinjske poslove kao što je otvaranje vrata mašine za sudove, punjenje iste prljavim sudovima i zatvaranje njenih vrata pre nego što će je uključiti. Naravno, ljudi ove poslove obavljaju značajno efikasnije, ali je i ovo svakako značajan korak ka automatizaciji kućnih poslova koje ljudi uglavnom gledaju kako da izbegnu.\nMaggie je dizajnirana na Carlos III Univerziteta u Madridu da bi bila društveni robot. Ima prijatan izgled, pomalo nalik žabi iz crtanih filmova i može da prepoznaje govor kao i da sama govori. Takođe, pokušava da prepozna gestove i dodir preko tač panela na telu.\nIsti istraživački tim je napravio i RH1, pomalo debeljuškastu preteču C3PO-a koji se proslavio zahvaljujući „Zvezdanim ratovima“.\nIstraživači iz ovog tima su uspeli da naprave humanoidne robote koji poseduju različite ljudske osobine pored toga što treba izgledom da budu nalik ljudima.\nJedan od najvećih problema je implementacija socijalne inteligencije kod robota, jer je ljudi stiču nesvesno i nesvesno na njenom poboljšanju rade, pa je jako teško formirati algoritme koji bi pokrili ponašanje robota kada je ovo u pitanju. S druge strane fizička manipulacija je nešto što ljudi rade svesno, pa je implementacija ovog aspekta kod robota bila relativno laka.\nNaučnici smatraju da će ovakav razvoj na polju robotike dovesti do toga da jednog dana u domaćinstvima imamo robote koji značajno doprinose domaćinstvu izvršavajući veliki broj poslova u okviru njega i istovremeno praveći društvo ljudima, kao i vodeći računa o njima, posebno u slučaju starijih osoba ili male dece.\nPrethodni tekstPretvaranje slika u reči\nSledeći tekstNajveća kompjuterska mreža počinje sa radom


Donacijom laboratorijske opreme za testiranje na virus korone, IAEA želi pomoći jačanju infrastrukture odgovora Bosne i Hercegovine na pandemiju virusa korana, koji čini sastavni dio globalnog odgovora.\nRT PCR metoda je najosjetljivija i najpreciznija metoda za detekciju korona virusa, ali njena uporaba nije ograničena samo na korištenje u dijagnostici virusa, nego ima mogućnost uporabe i u drugim medicinskim područjima. Tako će donirani RT PCR uređaji moći biti korišteni i nakon okončanja proglašenja stanja prirodne ili druge nesreće na području Bosne i Hercegovine. Na ovaj način IAEA je još jednom potvrdila svoj kontinuitet u podršci jačanja infrastrukture Bosne i Herecegovine.\nNa kraju želimo naglasiti da preostala dva skupa medicinske laboratorijske opreme za testiranje na virus korona trebaju uskoro biti isporučena Bosni i Herecegovini a kako bi mogla biti uručena Kliničkom centru Univerziteta u Sarajevu i Javnoj ustanovi „Veterinarski Zavod Hercegovačko-neretvanske županije/kantona“.


Festo sponzor Prve regionalne konferencije o promociji nauke | Festo Serbia\nCentar za promociju nauke je organizovao Prvu regionalnu konferenciju o promociji nauke gde je kompanija Festo učestvovala kao jedan od glavnih sponzora. Konferencija je održana 2. i 3. oktobra u Narodnoj banci Srbije. Na konferenciji je učestvovao veliki broj govornika, predavača i panelista ne samo iz regiona, već iz čitavog sveta.\nPrvog dana konferenciju je otvorila direktorka Centra za promociju nauke Aleksandra Drecun, pored nje govorili su i prvi potpredsednik Vlade Republike Srbije Aleksandar Vučić, ministar obrazovanja Tomislav Jovanović, generalni direktor UNESCO Mario Scalet i mnogi drugi.\nKonferencija je bila idealno mesto za povezivanje naučnog sektora i privrede, koji će zajedničkom promocijom novih naučnih i tehnoloških dostignuća stremiti stvaranju održive ekonomije znanja.\nOvo je bila izuzetna prilika da podelimo naša iskustva, ideje i dosadašnja dostignuća sa kolegama iz naučnih centara širom sveta. Svi učesnici i posetioci su takođe bili u mogućnosti da se upoznaju sa proizvodima, uslugama i projektima koje kompanija Festo donosi na domaće tržište.


Objavljeno: 18.07.2013, 14:28:57 , 14:31:00\nLitvanija će podneti zahtev za ulazak u zonu evra\nLitvanija namerava da u proleće 2014. godine podnese Evropskoj komisiji (EK) zahtev za uvođenje evra, rekao je litvanski premijer, Aljgirdas Butkjavičjus, u intervjuu radiostanici Ziniu radijas.\nObjavljeno: 18.07.2013, 14:06:19 , 14:07:57\nKina traži od EU pomoć u borbi protiv zagađenja\nKineske vlasti su danas zatražile od Evropske unije pomoć u borbi protiv ozbiljnog zagađenja u toj zemlji, saopštio je danas evropski komesar za zaštitu životne sredine, Janez Potočnik.\nObjavljeno: 18.07.2013, 11:29:03 , 11:32:33\nSuficit tekućeg računa evrozone smanjen je u maju na 19,6 milijardi evra u odnosu na 23,4 milijarde iz prethodng meseca, pokazali su danas podaci Evropske centralne banke (ECB).\nObjavljeno: 18.07.2013, 10:28:38 , 10:32:13\nRuski operatori odustali od iPhonea\nSvi ruski mobilni operatori odustali su od prodaje iPhonea, nakon što nisu postigli zadovoljavajući sporazum sa kompanijom Apple.\nObjavljeno: 18.07.2013, 10:25:18 , 10:27:32\nMonsanto povlači zahteve za uzgoj novih useva GMO u EU\nAmerička kompanija Monsanto, svetski lider u proizvodnji genetski modifikovane hrane, objavila je da će povući sve postojeće zahteve za uzgoj novih tipova semena u Evropskoj uniji, zbog tamošnjih nedovoljnih komercijalnih izgleda za takav uzgoj.\nObjavljeno: 18.07.2013, 09:34:07 , 09:36:40\nPremijer Turske Redžep Tajip Erdogan pozvao je Turke da ne koriste kreditne kartice, optužujući banke da su "zarobile" ljude u siromaštvu putem visokih kamata, pomoću kojih bankarski lobi pokušava da oslabi ekonomiju.\nObjavljeno: 17.07.2013, 19:33:58\nEvropske berze zabeležile su danas skok akcija, nakon uveravanja Feda da će biti fleksibilan u svojim planovima kresanja monetarnih podsticaja.\nObjavljeno: 17.07.2013, 17:38:10\nJu Es Ej tudej o Fiatu 500l: Primetiće vas za malo novca\nNovi "Fiat 500L", koji se od prošlog meseca nalazi na američkom tržištu, ima karakterističan izgled, spada u red jeftinih vozila i u sebi nosi svoje evropsko poreklo, piše dnevni list "Ju Es Ej tudej" (USA Today), u tekstu posvećenom automobilu koji stiže iz kragujevačke fabrike.\nObjavljeno: 17.07.2013, 16:46:37 , 16:49:32\nMMF: Kina na putu da premaši zacrtani cilj rasta u 2013.\nMeđunarodni monetarni fond (MMF) saopštio je danas da je kineska privreda na putu da ove godine ostvari rast od 7,75 odsto, što je više od samih procena vlade u toj zemlji i aktuelnog rasta od 7,6 odsti iz prve polovine godine.\nObjavljeno: 17.07.2013, 16:33:14\nDobit Jahua povećan za 46 osto, ali prihodi pali\nProfit internet komapnije Jahu u drugom tromesečju ove godine povećan je za 46 odsto, na 331 milion dolara, ali su prihodi smanjeni za sedam odsto, na 1,14 milijardi dolara.


Đukanović optužio Srbiju da ugrožava suverenitet svojih suseda - Sputnjik Srbija\n03:10 07 Mart 2021\n16:12 24.01.2021 Preuzmite kraći link\nPredsednik Crne Gore i Demokratske partije socijalista (DPS) Milo Đukanović optužio je danas Srbiju da ugrožava suverenitet svojih suseda po istom receptu iz devedesetih, a Srpsku pravoslavnu crkvu (SPC) nazvao je „najopakijim instrumentom velikosrpskog nacionalizma“.\n„Navodno su Srbi u regionu ugroženi, pa im treba zaštita Srbije kojom ta država u stvari ugrožava suverenitet svojih suseda. Ovog puta na politički teren u Crnoj Gori brutalno je uvedena i SPC. Kao dokazano najopakiji instrument velikosrpskog nacionalizma, podstrekač, jatak i advokat najmonstruoznijeg genocida u Evropi novog doba“, rekao je Đukanović na početku vanrednog Kongresa DPS-a.\n„Dakle, naš identitet, naše ime i prezime. Država Srbija se odmah nezvana našla u ulozi branioca, kako kažu njeni zvaničnici, svojih imovinskih prava, iako to tako ne tumači niko, čak ni iz redova SPC u Crnoj Gori. Ali smo tim povodom saznali da Srbiju u odbrani tobože ugroženog srpstva u Crnoj Gori vrlo zanimaju rezultati lokalnih izbora u Nikšiću, i predstojeći popis stanovništva“, naveo je Đukanović.\n„Zato su tako složena iskušenja kroz koja Crna Gora upravo prolazi. I naša rešenost da odbranimo vredne tekovine savremenog razvoja naše države i društva mora biti nikad hrabrija i pametnija. S jasnom strategijom. Na velikodržavni srpski nacionalizam moramo odgovoriti snagom naše države i crnogorskim društvom građana, a ne nacionalizmima multietničke Crne Gore“, poručio je Đukanović.\nOn je dodao da je odgovor na izazove globalizacije i savremenog razvoja jasna strategija koja će Crnu Goru ubrzano reformisati i razvijati kao društvo znanja, otvoreno za inovacije i nove tehnologije, koje stvara šanse za obrazovane ljude i ukupnu mladu populaciju.\n„Na ponude da izađemo iz prošlosti i jednostavno prevladamo podele, tako što ćemo izjednačiti antifašizam i saradnju sa okupatorom, naš odgovor mora ostati da je Crna Gora društvo neugasle slobode i oaza za sve koji su izloženi bilo kakvoj diskriminaciji. Svoju prioritetnu posvećenost prevazilaženju nasleđenih i limitirajućih podela u crnogorskom društvu osmišljavaćemo pažljivo i u partnerstvu sa svim političkim subjektima kojima je na srcu građanska i evropska Crna Gora“, poručio je Đukanović.\nTvrdi i da je Crna Gora „deo apetita velikosrpskog nacionalizma, eufemistički promovisanog kao 'srpski svet'“, a na širem planu „ruskog sveta“.\n„Otužno je da neumorni zagovornici ove stupidne ideje nisu ništa naučili iz najnovijeg tragičnog iskustva prilikom raspada jugoslovenske federacije. Jer, i u tu tragediju sa preko sto hiljada ljudskih žrtava uvele su nas iste ideje velikodržavanih nacionalizama. Njihova brza restauracija, posle samo 25 godina, opominje da je nažalost, zasluženi politički pogreb ovih retrogradnih projekata ostao nezavršen posao“, rekao je Đukanović, prenosi Tanjug.\nSrbija, optužba, Milo Đukanović


Zvizdic: Ideja Dejtona 2 je veoma interesantna\nPredsedavajući Saveta ministara Denis Zvizdić ocenio je danas da je ideja o Dejtonu 2 veoma interesantna i da je ne treba u startu odbaciti.\n"Ako se nastavi dosadašnji međustranački odnos vladajućih političkih partija koji nas uglavnom vodi ka blokadama, ideja o Dejtonu 2 vrlo je interesantna i ne treba je u startu odbaciti", rekao je Zvizdić novinarima na božićnom prijemu u Sarajevu koji je organizovao nadbiskup vrhbosanski kardinal Vinko Puljić, prenosi regionalna televizija N1.\nOn je to rekao povodom pisma koje je američki kongresmen i nekadašnji gradonačelnik Dejtona Majkl R. Tarner uputio državnom sekretaru SAD Reksu Tilersonu u kome je ukazao "na preku potrebu da se Vašington okrene regionu Balkana i preuzme vodeću ulogu u procesu pomirenja" i predložio potpisivanje "Dejtona 2".\nZvizdić je dodao i da je veoma važno da međunarodna zajednica u BiH deluje u skladu sa svojim mandatom i da pomaže BiH da unapredi neke procese na putu EU integracija, prenele su Nezavisne.com.\n"Jako je važno da budu prisutni pogotovo kada govorimo o miru i stabilnosti u kompletnoj regiji. Ne može se postojeći Dejtonski ugovor posmatrati kao ''švedski sto'' i sa njega uzimati samo ono što nekome odgovara. Ne mogu susedne zemlje, pod izgovorom dušebrižništva za BiH, da se mešaju u unutrašnja pitanja BiH. Mislim da je daleko važnije da prestane uticaj susednih zemalja nego da prestane uticaj međunarodne zajednice koja ovde jeste prijatelj evropskih i NATO procesa, prijatelj evropske i ekonomske budućnosti BiH", rekao je Zvizdić.\nČOVIĆ: MI ODLUČUJEMO O TOME KAKVA ĆE BITI BIH\nPredsedavajući Predsedništva BiH Dragan Čović rekao je, komentarišući predlog o Dejtonu 2 američkog kongresmena i nekadašnjeg gradonačelnika Dejtona Majkla Tarnera, da ne zna da li će biti Dejtona 2 ili 3, ali poručuje: "Mi odlučujemo o tome kakva će nam biti BiH".\n"Budemo li se vezali za potrebe sveta, doživećemo sudbinu mnogih koji danas traže na različite načine svoju sigurnost u odlukama Saveta bezbednosti ili skupštine Ujedinjenih nacija", rekao je Čović i dodao da je BiH daleko iznad te faze, prenosi Fena.\nKomentarišući dešavanja u protekloj godini u BiH Čović je ocenio da je bilo mnogo iskušenja, ali i da to očekuje BiH i naredne godine.\n"Sve je u našim rukama, i s te strane uveren sam da će biti malo više mudrosti. Svi oni koji vole BiH i koji vole da se ''busaju u prsa'' kroz određene vidove patriotizma ili rodoljublja, koje vežu za BiH, to mogu na praktičan način da pokažu", smatra Čović.


Pavićević: Izlazak "Jedan od pet miliona" na izbore neće imati posledice po bojkot - Dijalog.net\nNaslovna Vesti Srbija Pavićević: Izlazak “Jedan od pet miliona” na izbore neće imati posledice po bojkot\nPostavljeno 31. January 2020.\nBeograd, 31. januar 2020. – Profesor Fakulteta političkih nauka (FPN) Đorđe Pavićević ocenio je danas da odluka Udruženja “Jedan od pet miliona” da izađe na izbore neće imati mnogo posledica po bojkot izbora.\n“Njihova odluka nema veliki uticaj, a značajan deo lokalnih organizacija Udruženja se ogradio, kao i ličnosti koje su predstavljale Udruženje“, izjavio je Pavićević za agenciju Beta.\nNa pitanje može li izlazak ovog udruženja da umašnji šanse manjih stranaka koje bi učestvovale na izborima, profesor FPN smatra da još nije poznato da li će Udruženje izaći samostalno ili u koaliciji.\nGovoreći o lokalnim izborima i delu opozicije koji bojkotuje izbore, kao i o opštinama u kojima je opozicija na vlasti, Pavićević je rekao da “ima argumenata da se na lokalne izbore izađe jer je neophodno manje novca i ne zavisi se od lokalnih medija u toj meri“.\nPovodom spekulacija o mogućnosti da neke opozicione stranke na izbore izađu kao grupe građana, Pavićević je odgovorio da je to pitanje politike koju opozicija želi da sprovede.\n“Ako žele na lokalne izbore trebalo bi da to javno saopšte, lošija je varijanta da to rade preko grupa građana“, zaključio je Pavićević.\nOznakeĐorđe PavićevićFakultet političkih naukaizbori\nPrethodno Aktuelni saziv Skupštine Srbije ostaće zapamćen po najsramnijim istupima u istoriji višestranačja\nSledeće Unikredit banka objavila konkurs “Svako dete je jednako važno”\nTop Tags konkurs evropske integracije mladi Evropska komisija Društvo Evropska unija Civilno društvo istraživanje Srbija i Evropska unija Vlada Republike Srbije OCD ljudska prava mediji lokalna samouprava vladavina prava


Tepić: Vlada i premijerka da odgovore otkud ekstremni desničari u školama - Dijalog.net\nNaslovna Vesti Srbija Tepić: Vlada i premijerka da odgovore otkud ekstremni desničari u školama\nPostavljeno 24. May 2018.\nBeograd, 24. maj 2018. – Poslanica Nove stranke Marinika Tepić pozvala je Vladu Srbije i premijerku Anu Brnabić da odgovore kako je moguće da je predstavnicima ultranacionalističke organizacije Srpska desnica omogućeno prisustvo u jednoj beogradskoj osnovnoj školi na prezentaciji društvene igre "Bitka na Drini" i zbog čega su pojedina ministarstva učestvovala u finansiranju izrade te igre, uz objašnjenje da se radi o nastavnom sredstvu.\n"Kako je moguće da ljudi osuđeni za teška krivična dela prisustvuje skupu u školi i još se fotografišu (sa upravom škole) i zašto Vlada i Ministarstvo prosvete ne reaguju na to? Odgovor je zato što su Vlada i njeno ministarstvo finansirali projekat", rekla je ona na konferenciji za novinare i podsetila da je još 2016. godine Ministarstvo za rad, na čijem je čelu tada bio Aleksandar Vulin, finansijski pomoglo tu igru i njenu promociju u osnovnim i srednjim školama.\nDruštvena igra "Bitka na Drini" je izrađena u sklopu projekta "Topličkim junacima" kao edukativno sredstvo koje đacima osnovnih i srednjih škola treba da proširi znanja iz istorije. Finansije je obezbedilo Ministarstvo za rad, zapošljavanje, boračka i socijalna pitanja, preko Sektora za boračko-invalidsku zaštitu.\nOznakeAna BrnabićMarinika TepićVlada Republike Srbije\nPrethodno Raste broj obolelih od malih boginja u Evropi\nSledeće Festival “Mirëdita, dobar dan!” će biti održan uprkos pretnjama\nTop Tags konkurs Srbija i Evropska unija istraživanje lokalna samouprava Civilno društvo mladi Društvo ljudska prava mediji Evropska unija vladavina prava OCD Vlada Republike Srbije Evropska komisija evropske integracije


Ulaganja od milijardu dolara i na hiljade novih radnih mesta: Šta sve Epl ima u planu? - Biznis Telegraf.rs\n27/04/21 | 12:29\nUlaganja od milijardu dolara i na hiljade novih radnih mesta: Šta sve Epl ima u planu?\nU planu je i otvaranje 20.000 radnih mesta do 2026, pri čemu je Epl usvojio ambicioznije planove zapošljavanja u Koloradu, Masačusetsu i Vašingtonu\nFoto: Profimedia/Kyodo/Newscom / Newscom\nProšlog leta Epl (Apple) je postao najvrednija kompanija, a tehnološki div iz SAD je sada povećao ciljanu potrošnju u svojoj matičnoj zemlji, za narednih pet godina, i to za 80 milijardi dolara.\nTarget iznosi 430 milijardi dolara, a kompanija kojom upravlja Tim Kuk takođe je najavila milijardu dolara ulaganja u novi istraživački centar. Nova cifra obuhvata data centre, kapitalne izdatke i troškove kreiranja televizijskih sadržaja u 20 saveznih država, piše CNN.\nTo znači da Epl duplira proizvodnu aktivnost u SAD, a navedeni iznos uključuje i potrošnju dobavljača sa sedištem u najjačoj svetskoj sili, iako u Eplu ne navode da li će obuhvatiti samo robu proizvedenu u matičnoj državi.\nU planu je i otvaranje 20.000 radnih mesta do 2026, pri čemu je Epl usvojio ambicioznije planove zapošljavanja u Koloradu, Masačusetsu i Vašingtonu. Među novostima je i milijardu dolara ulaganja u novi kampus i inženjersko jezgro u Severnoj Karolini sa do 3.000 radnika.\nAkcija hapšenja dvojice saradnika Veljka Belivuka\nLopov usred bela dana ukrao torbu lekaru dok je on čitao novine\nOni će biti posvećeni mašinskom učenju, veštačkoj inteligenciji, softverima i drugim tehnološkim oblastima. Epl ima u planu i fond od 100 miliona dolara, kojim bi podržao škole u S. Karolini, zatim fond od 110 miliona dolara za izgradnju infrastrukture kao što su širokopojasni internet, putevi, mostovi i javne škole.\nEplu je dom Kalifornija, za koju takođe spremaju nove planove: ideja je da zaposle ukupno 8.000 radnika, uključujući 5.000 u San Dijegu i 3.000 na području Los Anđelesa.\nVideo: Mišići za poneti: Više nema brige kada nabacite višak kilograma jer sve možete da rešite za 500€\nZašto su im akcije pale, uprkos rekordnoj dobiti u prvom kvartalu?\nTim Kuk o ostajanju u Eplu: Da li nam nešto najavljuje? "Previše je..."\nŽivi u kući staroj 63 godine, nema najnoviji telefon, doručkuje brzu hranu: Sve tajne Vorena Bafeta\nGigant spreman da plati milione dolara zbog diskriminacije američkih radnika\nKako firme prave "kompromise" ove godine: Možda nećete dobiti ćebe, ali tu je meda\nPriroda kao najjača sila: Bajden zabrinut za ekonomiju svoje zemlje\nIzgleda da ćete teže stizati do ajfona 13: I Epl zbog nestašice čipova smanjuje proizvodnju\nPLATE I DO 2.500 EVRA MESEČNO! Naši vozači sve su traženiji u Nemačkoj: Mile u Ulmu vozi skoro 20 godina i ovo je njegova priča\nStan u srcu Šumadije košta manje nego garaža u Beogradu: Jagma digla cenu na 30.000€\nGlobalna kreativna elita na festivalu KAKTUS 2021\nMilovan ima 73 godine i pravi je Supermen: Diplomirao uprkos koroni, planira i master\nEPS lider i po prihodima i po profitu\nDrulović, Nađ, Lazović: Miljakovac okuplja legende za pomoć bivšem golmanu Partizana\nU Hrvatskoj svaki treći testirani pozitivan: Preminulo više od 20 ljudi u jednom danu\nUmro Džek Ejndžel: Odlazak čoveka uz čiji glas smo svi odrasli


Arhiva - Aktuelnosti - septembar 2017.\nNaslovna » Arhiva » Aktuelnosti » Septembar 2017.\nMinistar rudarstva i energetike Aleksandar Antić: U saradnji\nsa međunarodnim partnerima unapređujemo sistem energetske\nefikasnosti u Srbiji\nMinistar rudarstva i energetike Aleksandar Antić i zamenik direktora GIZ za Srbiju, Hajnc Diter Harbers, potpisali su sporazum o doniranju softvera kojim se unapređuje sistem energetske efikasnosti.\nFond je, uz pomoć eksperata iz oblasti energetske efikasnosti, razvio softver „Platforma za praćenje i proveru sprovođenja Akcionog plana za energetsku efikasnost“, za merenje, nadzor i bolјu kontrolu koja će doprineti racionalizaciji i objedinjavanju mera uštede energije.\nSredstva za izradu softvera obezbedilo je Savezno ministarstvo za ekonomsku saradnju i razvoj (BMZ) Savezne Republike Nemačke u saradnji sa Ministarstvom rudarastva i energetike Republike Srbije.\nMinistar Antić ovom prilikom izjavio je da su mehanizmi kontrole i praćenja mera energetske efikasnosti od izuzetnog značaja, naročito za Srbiju koja je, gotovo po svim indikatorima za merenje energetske efikasnosti, na začelјu evropskih zemalјa.\nNaša dužnost je da se ponašamo odgovorno u pogledu trošenja energije i jedan od prioriteta u radu Ministarstva je podizanje svesti kod građana Srbije o neophodnosti racionalne upotrebe energije. Zahvalni smo Saveznoj Republici Nemačkoj, koja je jedan od lidera u energetskoj efikasnosti i proizvodnji iz obnovlјivih izvora energije , na ovakvim projektima kojima brže usvajamo najbolјe prakse i mehanizme kako bismo racionalizovali potrošnju energije u Srbiji.\nPotpisivanju je prisustvovao državni sekretar Ministarstva rudarstva i energetike Stevica Deđanski, pomoćnik ministra prof. dr Miloš Banjac, kao i predstavnici nemačke ambasade i GIZ-a u Srbiji.\nMinistar rudarstva i energetike Aleksandar Antić sastao se\nsa ambasadorom SAD, Kajlom Skatom (Kyle Scott)\nMinistar Antić i ambasador Skat razgovarali su o saradnji Srbije i Sjedinjenih Američkih Država u oblasti energetike i rudarstva. Američki ambasador izrazio je svoju podršku naporima ministra Antića da pobolјša energetsku bezbednost Srbije, uklјučujući i diversifikaciju izvora snabdevanja, nove i obnovlјive izvore energije, kao i veći fokus pristupu različitim kanalima za prenos energije, kao što je planirana gasna interkonekcija sa Bugarskom.\nNa sastanku je konstatovano da Sjedinjene Države podržavaju strateški cilј Srbije za pridruživanje EU i da se nadaju da će EU uskoro otvoriti pregovore oko Poglavlјa 15.\nAmbasador Skat je ovom prilikom izrazio žalјenje zbog pogibije dvojice rudara u rudniku Lece u opštini Medveđa.\nAleksandar Antić - sastanak sa ambasadorom Velike Britanije\nMinistar rudarstva i energetike Aleksandar Antić sastao se sa ambasadorom Velike Britanije u Beogradu, Denisom Kifom. Ambasador je tom prilikom obavestio ministra o interesu engleskih kompanija za veće prisustvo u sektoru rudarstva u Srbiji.\nU ovom trenutku, dve engleske kompanije - Mineco i Metalfer, postižu pozitivne rezultate. Kif je naglasio da rudarstvo vide kao veliku mogućnost za intenziviranje saradnje sa Srbijom, i dodao da će se u oktobru održati konferencija o rudarstvu u Beogradu, na kojoj će Velika Britanija učestvovati.\nUz podršku Fonda za dobru upravu Velike Britanije, realizuju se dva projekta, preko EBRD-a - jačanje korporativnog upravlјanja u JP Elektroprivreda Srbije i drugi, preko Svetske banke, kao podrška restrukturiranju rudnika Resavica. Očekuje se i odobrenje finansiranja projekta podrške modernizaciji energetskog sektora u Republici Srbiji, kroz ekspertsku pomoć EPS-u.\nTakođe, Velika Britanija je zainteresovana za intenziviranje saradnje u oblasti energetike, pre svega kroz projekte podrške proizvodnji energije iz obnovlјivih izvora, i upotrebe novih tehnologija za smanjenje emisije CO2.\nMinistar Antić ukazao je da je potrebno unaprediti ekonomske odnose dve zemlјe, kao i da očekuje veće prisustvo engleskih firmi u Srbiji.\nU oblasti rudarstva u Srbiji prisutne su velike multinacionalne kompanije iz Australije, Kanade, Velike Britanije, Amerike, što je još jedna potvrda da je Srbija mesto gde vredi ulagati, kazao je ministar rudarstva i energetike Aleksandar Antić.\nMišlјenja je da postoji prostor za saradnju u oblasti obnovlјivih izvora energije i ukazao da će Ministarstvo rudarstva i energetike dati podršku engleskim kompanijama, koje žele da realizuju projekte u saradnji sa domaćim preduzećima, kako u oblasti geoloških istraživanja, tako i u oblasti energetike.\nSastanak ministra Antića sa predstavnicima Američke\nMinistar rudarstva i energetike Aleksandar Antić sastao se danas sa predstavnicima Američke privredne komore u Srbiji (AmCham) u Srbiji, koji su ga informisali da je u okviru te komore formiran Odbor za energetiku.\nPredstavnici odbora upoznali su ministra sa glavnim cilјevima rada Odbora i naglasili da im je namera uspostavlјanje konstruktivnog dijaloga sa svim relevantnim državnim institucijama a u cilјu unapređenja regulatornog okvira u oblasti energetike i njegove efikasne primene. Takođe, informisali su ministra da su članovi Odbora i renomirane kompanije koje nisu iz SAD, poput Siemens-a, Schneider Electric-a, NIS-a, MK Fintel Wind-a, Continental Winda-a.\nMinistar Antić ocenio je da su cilјevi novoformiranog Odbora izuzetno važni i da će Ministarstvo rudarstva i energetike, u okviru svojih nadležnosti, ukazati neophodnu podršku kako bi se saradnja sa Odborom odvijala u interesu svih strana.\nAntić je takođe istakao da je Srbija unapredila regulatorni okvir u oblasti obnovlјivih izvora energije i energetske efikasnosti, što predstavlјa sigurnost za investiranje u ovim oblastima za kompanije koje se nalaze u članstvu Američke privredne komore u Srbiji.\nMinistar rudarstva i energetike Aleksandar Antić, koji je ujedno i nacionalni koordinator Mehanizma saradnje Kina + 16 zemalјa centralne i istočne Evrope (CIEZ), sreo se danas sa ambasadorom NR Kine u Beogradu, Lijem Mančangom (Li Manchang).\nMinistar i ambasador složili su se da je prioritet da se dodatno intenziviraju privredna i ekonomska saradnja između NR Kine i Republike Srbije.\nTradicionalno prijatelјstvo između dve zemlјe, koje je predsednik Aleksandar Vučić unapredio tokom velikog broja bilateralnih susreta sa najvišim državnim rukovodstvom NR Kine, daje snažnu podršku novim investicijama, razvoju privrednih aktivnosti, uvećanju trgovinske razmene, kao i unapređenju saradnje u svim oblastima društvenog života.\nTokom sastanka, konstatovan je napredak na realizaciji Paket projekta Kostolac, i razmatrane su mogućnosti za realizaciju saradnje na novim projektima u oblasti rudarstva i energetike.\nTakođe se razgovaralo o predstojećem sastanku nacionalnih koordinatora NR Kina – CIEZ, u funkciji pripreme Samita lidera Mehanizma „16+1“, koji će biti održan u Budimpešti ove godine.\nPovodom pogrešne interpretacije saopštenja Srbijagasa i objavlјivanja netačne informacije da je došlo do povećanja cena gasa za toplane i industriju, Ministarstvo rudarstva i energetike saopštava da nije došlo do rasta cena gasa.\nSaopštenje Srbijagasa nije u potpunosti jasno ali u njemu zapravo nigde i ne piše da je došlo do povećanja cena. Tačno je da od 01.oktobra počinje primena izmenjene metodologije za cene pristupa sistemu za distribuciju prirodnog gasa i cenama prirodnog gasa za javno snabdevanje, koju je Savet Agencije za energetiku Republike Srbije odobrio na sednici, održanoj 31.avgusta 2017. ", izjavio je ministar rudarstva i energetike Aleksandar Antić.\nNovom metodologijom se vrše određene sitne korekcije za utvrđivanje cena pristupa sistemu za pojedine kategorije potrošača, koje su finansijski neutralne na prihode Srbijagasa, što znači da Srbijagas neće imati nikakvih dodatnih prihoda.


Kosovo u svetskoj štampi\n"Dok se Sjedinjene Države, Rusija i Evropska unija glože oko onoga što Ujedinjene nacije eufemistički zovu "konačni status teritorije, rezolucija u vezi sa tim iskliznula je iz decembra u mart pa u maj", navodi New York Times. List dodaje da bi predsednici Bush i Putin opet o tome trebalo da razgovaraju tokom jula, ali navodi i to da "diplomate sada kažu da će proći meseci pre nego što bude utvrđena budućnost Kosova". Ali, navodi New York Times u tekstu iz Prištine, "mnogi ljudi ovde upozoravaju da bi ako bi taj proces potrajao napetost mogla da ugrozi krhku stabilnost regiona.\n"Dosta je dosta", prenosi američki list izjavu Hashima Taçija, nekadašnjeg vođe gerile koji je sada na čelu Demokratske partije Kosova, koji o terminu proglašenja nezavisnosti kaže. "Na vreme je bilo juče, danas je već kasno, a sutra će biti opasno".\nNew York Times podseća da su Sjedinjene Američke Države i Evropa godinama govorile kosovskim Albancima da će na kraju imati sopstvenu državu, ali da Srbija insistira da je teritorija njena pokrajina, dok Rusija smatra da rešenje ne može biti nametnuto protiv volje Srba. Američki list podseća i na propast pregovora koje je mesecima vodio posrednik Ujedinjenih nacija Martti Ahtisaari i zaključuje: "Mali izgledi za skori sporazum imaju posledice po Kosovo, nanose štetu i kredibilitetu međunarodne zajednice i lokalnih političara i povećavaju strahovanja da bi radikalne grupe mogle da ugroze krhki mir u pokrajini".\nNew York Times da je Albin Kurti proveo mesece u zatvoru zbog organizovanja protesta za nezavisnost u kojima su februara meseca poginule dve osobe, i da su se ratni veterani - Albanci prošle sedmice okupili na zapadu Kosova da upozore da vreme ističe. List prenosi izjavu čelnika veterana Abdyla Mushkolaja koji kaže da će se veterani "boriti protiv onoga ko bi da okupira Kosovo", da su "ljudi umorni" i da "ne mogu više da čekaju".\n"Niko ne sugeriše da je zemlja na ivici nasilja, ali nema nikakve sumnje da među potencijalnim učesnicima nasilja frustracija raste."\n"Imate političke elemente koji su veoma ekstremni", prenosi New York Times izjavu penzionisanog američkog brigadira Stevena Schooka, zamenika specijalnog predstavnika Ujedinjenih nacija. Brigadir Schook kaže da je sposobnost misije da upravlja situacijom "eksponencijalno manja nego pre dve godine", a da se "iz dana u dan pogoršava".\nAmerički list podseća na ranije slučajeve objavljivanja u nekim kosovskim medijima imena Srba za koje je navođeno da su počinili zločine i na slučaj da je jedna osoba čije je ime objavljeno ubijena. New York Times navodi da se oko Pećke patrijaršije podiže zid, što Srbi tumače kao "loš znak", i da se Srbi plaše da bi mogli još jednom da se razočaraju iz razloga sličnih onima marta 2004.\nUprkos neizvesnosti u vezi sa budućnošću Kosova, mnogi Srbi, završava tekst New York Timesa, kаžu da predosećaju da će plan Zapada o Kosovu biti nametnut.


Bajden - SAD će nastaviti da budu uz narod Kosova\nBajden – SAD će nastaviti da budu uz narod Kosova\nBeta 17. avgusta 2016. 13:30\nPotpredsednik Sjedinjenih američkih država (SAD) Džozef Bajden izjavio je danas u Prištini da će SAD .ostati uz narod i institucije Kosova, kako bi postalo multietnička, demokratska i pravna država.\nOn je na zajedničkoj konferenciji za novinare s predsednikom Kosova Hašimom Tačijem, zahvalio vlastima u Prištini što su ulicu kod američke vojne baze Bondstil nazvali imenom njegovog pokojnog sina Boa.\n„Ovde sam da vas osiguram da će SAD biti pored Kosova, da bude demokratska država. Ako vi postignete uspeh, onda će i region imati uspeha. Ovaj region nikada nije bio u potpunosti integrisanu Evropu i naša je vizija evropska integracija“, kazao je Bajden.\nOn je pozvao kosovske političke lidere da ratifikuju sporazum o demarkaciji granice sa Crnom Gorom i omoguće stvaranje Zajednice spskih opština (ZSO) na Kosovu.\n„Želim da potpišete sporazum sa Crnom Gorom, jer je pravičan i uticaće na region. To se odnos i na ZSO. Trebali ste da unapredite neke reforme, jer teške odluke donose plodove. Bolovi rata su još uvek sveži, ali Kosovo treba da se kreće napred u zajedničkoj budućnosti“, rekao je Bajden.\nOn je ukazao da je Kosovu neophodno da saradjuje sa susedima.\n„Predsednik i premijer su se pozitivno izjasnili o nastavku pregovora u kojima posreduje EU. To će biti teško, ali je neophodno. I sa (premijerom Srbije Aleksandrom) Vučićem sam dugo razgovarao o ovom pitanju. Imate odgovornosti da se pridržavate obećanja koje ste dali u Briselu. To je suštinski važno za unapredjenje Kosova u Evropi“, kazao je Bajden.\nSAD će nastaviti da pomažu Kosovo, rekao je Bajden ističući da je do sada Kosovu data pomoć u iznosu od dve milijardi dolara.\n„Mi želimo da imamo jako Kosovo, kao punopravnu članicu evropske zajednice“, rekao je on.Predsednik Kosova Hašim Tači rekao je da će Kosovo ostati izolovano bez usvajanja demarkacije i bez formiranja ZSO.\nTači je rekao, da je pre 20 godinam kada se „Kosovo susrelo sa uništavanjem od strane države Srbije“, tadašnji senator Džozef Bajden „postao naš glas“ i dodao da je njegova posta velika čast za Kosovo.\n„Kosovo je sada ojačalo kao nezavisna i suverena država, osnažila je mir i regionalnu saradnju. Mi smo zabeležili značajne korake u procesu normalizacije odnosa Kosova i Srbije“, rekao je Tači.\nOn je rekao da je dijalogu izmedju Beograda i Prištine neophodno dati novu dinamiku „da bismo što brže postigli pomirenje medju našim narodima. Siguran sam da je pomirenje moguće i da će se dogoditi“, rekao je Tači.\nKosovski predsednik je dao garancije gostu iz SAD da će se demarkacija granične linije sa Crnom Gorom i ZSO ostvariti.\n„Garantujem da da se pitanje demarkacije vrlo brzo okončati, Sporazum o demarkaciji je pravičan sporazum. Odluka Skupštine Kosova će ojačati našu državnost, obezbedjujući otvaranje sigurnog puta evroatlanskih integracija i slobodnog kretanja bez viza“, rekao je Tači.Kosovski predsednik je poručio da se neće zaboraviti prošlost, ali da se nikako ne sme ostati njen talac.\nPremijer Mustafa je ocenio da će poseta američkog potpredsednika doneti dalje jačanje priojateljstva i strateškog partnerstva Kosova i SAD.\n„Imao sam posebnu čast da se danas susretnem za američkim potpredsednikom. Imali smo veoma uspešan bilateralni sastanak, Duboko sam ubedjen da će ova poseta imati pozitivan uticaj na dalje prijateljstvo i strateško partnerstvo Kosova i SAD“, napisao je Mustafa na fejsbuku.


Wiko Y81 MADA 3GB/32GB Gold mobilni telefon cena, cene Srbija, prodaja Beograd Novi Sad Niš\nWiko Y81 MADA 3GB/32GB Gold mobilni telefon cene\nEPonuda nije internet prodavnica već Vam omogućava da brzo i lako nađete Wiko Y81 MADA 3GB/32GB Gold mobilni telefon po najjeftinijoj ceni. Naš cilj je da kupci budu što bolje informisani o ponudi Wiko Y81 MADA 3GB/32GB Gold mobilni telefon na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Wiko Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Wiko Y81 MADA 3GB/32GB Gold mobilni telefon sa PRODAVCEM. EPonuda ne može da garantuje potpunu tačnost specifikacije i slika za Wiko Y81 MADA 3GB/32GB Gold mobilni telefon. Pre kupovine, podatke za Wiko Y81 MADA 3GB/32GB Gold mobilni telefon proverite na sajtu PROIZVOĐAČA.


GRADONAČELNIK I OPOZICIJA OBIŠLI FABRIKU VODE | ZR KLIK\nZrenjanin-Postrojenje za preradu vode za piće danas je posetio gradonačelnik Zrenjanina Čedomir Janjić zajedno sa svojim saradnicima, kao i predstavnicima svih odborničkih grupa u Skupštini grada Zrenjanina, uključujući i predstavnike opozicionih političkih stranaka, kako bi se i lično uverio dokle se stiglo s intervencijama i aktivnostima i kada će se steći uslovi za puštanje prečišćene vode u vodovodnu mrežu.\n– Trenutno smo u fazi da nam je stiglo 80 odsto od naručene opreme, što je dovoljno za početak rada i nekih 35 do 40 odsto količine vode koje ćemo preraditi i slati u prvom periodu, dok ne stigne ostatak opreme. Imamo obećanje proizvođača iz Francuske da će ostatak delova za reverznu osmozu stići u naredne dve nedelje. Kao i što smo obećali premijerki Ani Brnabić, možemo da ispoštujemo rok do polovine jula, ili koji dan preko toga, da možemo da pustimo u sistem više od polovine vode u sistem, a do kraja meseca i svih sto procenata – rekao je direktor investitora “Sinertek” Nenad Obradović i istakao da se izvode i određeni građevinski radovi na objektu za predtretman vode, koji imaju za cilj stabilniji i bolje kontrolisan dotok vode iz bunara JKP “Vodovod i kanalizacija”.\n– Nisam kompetentan za stručna pitanja o materiji prerade vode, ali se kao građanin Zrenjanina svakako nadam i očekujem da će se to dogoditi, i to ne smatram političkim, već egzistencijalnim pitanjem. Ovaj obilazak ocenjujem kao pozitivan, jer smo do sada ostajali uskraćeni za informacije ili odgovore na neka pitanja koja smo postavljali, a sada se iskreno nadam da će sve ovo uspeti, i da će iz postrojenja poteći pijaća voda, radi dobrobiti svih građana Zrenjanina -rekao je Ratković predstavnicima medija nakon obilaska postrojenja za prešičćavanje vode za piće.


RADULOVIĆ: SNS baka više voli Vučića od svoje dece (VIDEO) - Naša Borba\nDajkovića napustili najbliži saradnici\nVidovdanske svečanosti u Andrićgradu\nRADULOVIĆ: SNS baka više voli Vučića od svoje dece (VIDEO)\nGost medijske kuće „Centar”, i „Srbin.info” u emisiji „Intervju”, koju vodi i uređuje Dejan Petar Zlatanović, bio je predsednik opozicione stranke „Dosta je bilo” i narodni poslanik u Skupštini Srbije, Saša Radulović.\nTema emisije je bila – ko je prava opozicija u Srbiji u vreme dok traje pandemija koronavirusa u našoj državi i celom svetu.\nU emisiji se još govorilo i o tome da li je u Srbiji zavedena diktatura od strane Aleksandra Vučića i koji su razlozi da ogromna većina opozicionih poslanika ćuti zbog neustavne zabrane rada Skupštine Srbije (00:01:00);\nkao i o tome da li je predizborna kampanja SNS, s početka marta ove godine, razlog za ubrzano širenje zaraze po Srbiji (00:09:00); odnosno o tome da li su lekari, koji su deo Kriznog štaba za suzbijanje epidemije, ustvari ekspozitura globalističkih elita u našoj zemlji (00:24:00).\nTakođe, Saša Radulović je izneo i svoje stavove u vezi glasača SNS i kako ih može pridobiti opozicija, radi smene režima SNS-SPS (00:28:00); kao i o tome kako će se dolazak velikog broja emigranata iz Trećeg sveta u Srbiju odraziti na život i društvo Srbije.\nPrethodni tekstSTARAC PAJSIJE: Pouke o vaspitanju dece\nSledeći tekstSANITETSKI PUKOVNIK I TAMBURAŠ: Pljuje po narodu kako je nedisciplinovan\nVUK JEREMIĆ: Hrkalović i Stefanović neće biti ni optuženi, niti osuđeni, od saslušanja se stvara privid istrage


Naslovna Info Srbija Nafta opet poskupela, kako će ukidanje ograničenja kretanja uticati na cenu goriva\nSvetsko naftno tržište ponovo je u crvenom – cena barela je premašila 71 dolar, prenosi RTS.\nOčekuje se dalji rast jer je potražnja za naftom sve veća, na pragu smo letnje sezone i godišnjih odmora, ali i otvaranja zemalja posle kovida. Tomislav Mićović iz Udruženja naftnih kompanija Srbije rekao je da je posledica promene cene nafte u stvari posledica očekivanja.\nCena sirove nafte na svetskom tržištu raste još od oktobra prošle godine i to svakako vidimo i na našim pumpama. Samo od marta, u zavisnosti od vrste, derivati su poskupeli od pet do devet dinara po litru.\nTomislav Mićović iz Udruženja naftnih kompanija Srbije rekao je da je sirova nafta sa 40 dorala po barelu došla do 70 u poslednjih šest meseci, što znači da je porasla skoro 50 odsto, dok je gorivo poskupelo oko 10 procenata.\n„To pokazuje uticaj cene sirove nafte na cenu goriva, tako da je veći deo te promene već ugrađen u cenu. Teško je reći da li će malo povećanje poslednje nedelje uticati na cenu, nema pravila“, naveo je Mićović.\nPrema njegovim rečima, u novembru je cena sirove nafte rasla, a cena goriva je bila u padu. Dodao je da naftne kompanije određuju cenu na osnovu svojih troškova.\nMićović je rekao da je posledica promene cene nafte posledica očekivanja, a jedno takvo očekivanje smo imali početkom marta, kada je cena nafte došla do 69 dolara po barelu, pa je svako ko je tada kupio naftu izgubio, jer se cena tek posle tri meseca vratila na 70 dolara.\nJuče je održan sastanak zemalja izvoznica nafte, članica OPEK-a – i Rusije. Više je razloga za skok cene barela i to jedino može da ublaži povećanje proizvodnje.\n„OPEK je ostao na svojim prognozama iz aprila, tako da će tokom jula povećati isporuke. Ništa revolucionarno se nije desilo“, naveo je Mićović.\nNapomenuo je da su se poslovna i kargo putovanja vratila gotovo u potpunosti, a turistička putovanja još ne, ali kaže da je očigledno da povećanje mobilnosti dovodi do očekivanja kod proizvođača i to može da utiče na cenu.\nKad naši građani kupuju gorivo u susednim zemljama gde je jeftinije, to nije sivo tržište, napominje, ali jeste gubitak novca za budžet Republike Srbije.\n„Ovo je pokazna vežba za Ministarstvo finansija. Svi koji se vraćaju iz Grčke doneće nešto goriva iz Severne Makedonije“, kaže Mićović.\nVlada je prošle nedelje donela odluku da uskladi rezerve nafte i derivata sa zahtevima koje propisuje Evropska unija. Zemlje članice Unije moraju da obezbede tromesečne rezerve, znači da će to morati i naša zemlja.\nTo je veoma važno, baš zbog kriznih situacija, vremnskih nepogoda, poremećaja snabdevanja, ali i u slučaju naglih poremećaja cene sirove nafte. Država tako može da interveniše količinama koje su kupljene kada je nafta bila jeftinija i da spreči velika poskupljenja derivata.\nPogledaj: Za 3.000 dinara prijavilo se više od 662.000 građana\nPrethodni tekstPekara Trivit se uključila u akciju prikupljanja novca za Anđelu Stanišić\nSledeći tekstSilbašani u višem rangu! Kiks Neštinaca iskoristio FK „Soko“ koji će igrati baraž za popunu Područne lige\nOtkupna cena suncokreta uvećana za 100% u odnosu na prošlu godinu


Prosečna cena kvadrata stana u Srbiji 864,7 evra | Gde Investirati\nProsečna cena kvadrata stana u Srbiji 864,7 evra\nNovember 17, 2017\tComments 1\nProsečna cena kvadrata stana u Srbiji u trećem tromesečju 2017. godine bila je 864,7 evra, što je neznatno više u poređenju sa istim periodom prošle godine, podaci su Indeksa cena nepokretnosti Nacionalne korporacije za osiguranje stambenih kredita (DOMeh).\nNajskuplji kvadrati su u Beogradu sa prosečnom cenom u trećem ovogodišnjem kvartalu od 1.156,40 evra, što je 58 evra više nego u isto vreme prošle godine.\nNajjeftinija cena kvadratnog metra stanova i poslovnog prostora je u regionu južne i istočne Srbije. U trećem tromesečju 2917. bila je u proseku 602,23 evra, sledi Vojvodina sa 610 evra i region Šumadije i zapadne Srbije sa prosečnom cenom od 614,43 evra. Niže cene nekretnina i niski troškovi zaduživanja u trećem tromesečju 2017. uticali su na rast tražnje stambenih kredita, što uz povećan broj izdatih građevinskih dozvola doprinosi povoljnim izgledima na tržištu stanova, procenjuju u Narodnoj banci Srbije. Merena indeksom (DOMeh), prosečna cena nekretnina u trećem ovogodišnjem tromesečju smanjena je jedan odsto u poređenju sa prethodnim periodom. Cene su smanjene u svim regionima osim u beogradskom. Najviše su opale cene u regionu Šumadije i zapadne Srbije 7,7 odsto, dok su cene u beogradskom regionu porasle 3,6 procenata.\nPrevious Dinarska obveznica na indeksu JP Morgana u 2018.\nNext Siemens najavljuje skoro 7.000 otkaza\nRezidencijalne nekretnine\t0 Comments\nCene nekretnina u Vojvodini nikad niže, koštaju kao polovni auto\nKuće u Vojvodini sve su jeftinije i dostupne su i za 1.600 evra, jer iz sela beže mladi koji u potrazi za boljim životom rasprodaju porodična imanja koja nema ko\nVeći porez na imovinu očekuje građane\nVlada Republike Srbije priprema nove izmene zakona o porezu na imovinu, pa se očekuje da od sledeće godine preduzeća plaćaju veći porez na imovinu.\nDanska: Prodaje se ostrvo sa farmom za 3,1 milion evra\nJedno od 400 danskih privatnih ostrva, ponuđeno je ovih dana na prodaju za 3,1 milion evra. Ostrvo Egholm, na jugu Danske, na kojem se nalazi farma Strandgården obuhvata površinu od 146\nNovember 18, 18:42 Reply\nkoliko drzava svojom neadekvatnom poreskom politikom odrzava visoke cene u metropoli dok se periferija gasi u svakom pogledu. Grade se novi stanovi s namerom da se skupo prodaju a Beograd je pun neprodatih, neuseljenih i izdatih a neoporezovanig stanova.


Rama: Bez Merkelove Evropa i Balkan ne bi bili ovakvi kakvi su danas! | RTSH RTI\nRama: Bez Merkelove Evropa i Balkan ne bi bili ovakvi kakvi su danas!\nPremijer Edi Rama i nemačka kancelarka Angela Merkel pojavili su se na zajedničkoj konferenciji za novinare u Tirani.\nRama je u svom govoru rekao da je ovo na neki način tužan dan jer je to i poslednja poseta Merkel kao kancelarke. Premijer Albanije je dodao da niko nije razumeo Balkan više od nemačke kancelarke.\n„Uvek postoji problem sa kancelarkom jer ne voli govore sa mnogo lepih reči, ali je istovremeno vrlo iskrena u izražavanju najboljih reči o tome šta je učinila pokretanjem Berlinskog procesa. Ovaj proces je dalekovida vizija da se zajedno vidi budućnost. "Osim konkretnih rezultata, najveće postignuće ovog procesa je uspostavljanje duha saradnje u regionu" - rekao je Edi Rama.\nOn je dodao da je za kancelara bila privilegija biti u Tirani, nesposobna da poseti sve druge zemlje.\n"Kancelarka je lider koji je vodio Nemačku dugi niz godina, ali pre svega ona je Nemica i njeno vreme je veoma dragoceno" - rekao je šef albanske izvršne vlasti.\nOdmah nakon Raminog govora, kancelarka Angela Merkel joj je poslala poruke iz Tirane.\n„Dragi Edi Rama, želim da vam se zahvalim što smo uspeli da zajedno izvedemo bilateralnu posetu. Moramo dodatno proširiti saradnju. Želim da čestitam Albaniji na naporima koje je preduzela poslednjih godina. Nažalost, tokom nemačkog predsedavanja, do proširenja EU sa Albanijom i Severnom Makedonijom nije došlo usled veta Bugarske. "Imala sam zadovoljstvo od ideje 2014. godine, danas imamo veoma snažnu pomoć" - rekla je Merkel.\nKancelarka je dodala da su Albanija i RMV ispunili uslove za proces integracije. Ona je navela da su odnosi Nemačke i Albanije veoma dobri.\n„Pozdravljam i saradnju za regionalno tržište. Ne sarađuju svi, neke zemlje razmišljaju. "Ali želim da naglasim da Berlinski proces nije zamena za pregovore o Evropskoj uniji", rekla je Merkel iz Tirane.\n„Pozdravljam i saradnju za regionalno tržište. Ne sarađuju svi, neke zemlje razmišljaju. Ali želim da naglasim da Berlinski proces nije zamena za pregovore za Evropsku uniju. "Moje srce kuca za vaš region", rekla je Merkel iz Tirane.


Proteklih mjeseci tim MITA Group radio je s Uredom specijalnog predstavnika Europske unije u BiH (EUSR), na razvoju kampanje “Koraci prema EU”. BiH kao zemlja potencijalni kandidat i regionalni partner, u fazi je izazova i prilika da ubrza proces postizanja socio-ekonomskih reformi navedenih u 'Sporazumu za rast i zapošljavanje'.\nPod okriljem javne kampanje, usmjerene na bh. građane i promoviranje tačaka iz 'Sporazuma za rast i zapošljavanje', producirali smo 7 emisija, u trajanju od 15 minuta, a u svaku od njih je inkorporirana infografika u trajanju do 2 minute.\nSadržaj 6 emisija, tematski, detaljno pokriva 6 glavnih preporuka za reforme u skaldu sa Sporazumom, dok je posljednja emisija, wrap up tipa, a uključuje i tema, glavne aspekte jasnih kriterija koje je EU propisala BiH za eventualno članstvo.\nPoseban naglasak u posljednoj emisiji dat je Sporazumu o stabilizaciji i pridruživanju između EU i BiH.


NBS: Niste nas shvatili, možete plaćati račune drugima - Ekonomske Vesti\nNBS: Niste nas shvatili, možete plaćati račune drugima\n31. jul. 2017 Luka Matić 0 Comments internet, Narodna banka Srbije, NBS, online plaćanje\nNarodna banka Srbije objasnila je da se dopis bankama o plaćanju računa preko Interneta ne odnosi na one koji plaćaju račune za domaćinstva u kojima žive, kao ni za plaćanje računa članovima porodice i slično, već da je cilj suzbijanje neovlašćenog pružanja platnih usluga.\n„Narodna banka Srbije, je u skladu sa svojim zakonskim ovlašćenjima utvrdila da se značajan broj fizičkih lica, koja sa bankama imaju zaključene Ugovore o otvaranju, vođenju i gašenju tekućih računa i Ugovore o pružanju usluga elektronskog bankarstva, korišćenjem WEB E-bank i mBank servisa, bavi neovlašćenim pružanjem platnih usluga. Ta lica su vršila plaćanja za račun različitih i veći broj fizičkih lica, najčešće za registraciju motornih vozila i za mesečne obaveze po računima za struju“, navodi se u saopštenju NBS.\nCentralna banka je dodal i da su neka lica preko svojih tekućih računa izvršila „preko 1.000 transakcija u iznosu preko 8 miliona dinara“. Zbog toga je odlučeno da se pošalje dopis bankama, jer je reč o kršenju Zakona o platnim uslugama“.\n„Pogrešno je protumačeno da je dopis imao za cilj da onemogući klijente da vrše online plaćanja, pod kojima se podrazumeva plaćanje računa za potrebe, primera radi, svog domaćinstva, članova porodice, rodbine i slično, već je cilj da se takvo plaćanje ne vrši u komercijalne svrhe, odnosno kao poslovna delatnost“, objašnjavaju u NBS.\nIpak, određene banke su svoje klijente obavestile da od sada usluge online plaćanja mogu koristiti isključivo u svoje ime.\n← Nemačka: Američke sankcije Rusiji su protivne međunarodnom pravu\nKnežević: Radnici, verujte u državu →\nDajners falsifikovao izveštaje


Hakeri napadaju, građani bez zaštite\nJesu li građani Srbije sigurni na Internetu? Da li su njihovi lični podaci zaštićeni u onlajn svetu i ima li država mehanizme da uđe u trag vinovnicima hakerskih napada, ali i da spreči napade na servere? Ovo su samo neka od pitanja otvorenih nakon što su hakeri za manje od mesec dana dva puta hakovali baze sa ličnim podacima građana i potom ih prosledili svim poznatijim medijima u Srbiji.\n“Poštovani građani Srbije srećna vam Srpska Nova godina, puno sreće i zdravlja žele vam ‘Srpski hakeri’.” Ovu je poruku samoproglašena hakerska grupa poslala medijima, zajedno sa linkom koji vodi ka bazi podataka sa ličnim podacima 150.000 građana Srbije.\nBeogradska policija je privela je dvojicu šesnaestogodišnjaka, inače članova ove neformalne organizacije, zbog sumnje da su organizovali hakerske upade u baze podataka, te da su ih dalje distribuirali medijima. Policija je saopštila da je pronašla softverske alate – programe koji služe za vršenje krivičnih dela protiv bezbednosti računarskih podataka, kao i korisnička imena i šifre elektronskih naloga za koje postoji sumnja da pripadaju građanima Srbije.\nOstalo je, međutim, nejasno odakle su podaci ukradeni. U svom saopštenju, “Srpski hakeri” tvrde da su ih uzeli iz baze Ministarstva unutrašnjih poslova, što je ova institucija ubrzo demantovala u saopštenju:\n“Informacioni sistem Ministarstva unutrašnjih poslova je potpuno odvojen od internet saobraćaja, čime je fizički izolovan od bilo kakvog uticaja sa globalne mreže. Njemu mogu pristupiti samo policijski službenici MUP–a iz unutrašnje mreže.“\nIz kancelarije Rodoljuba Šabića, poverenika za informacije od javnog značaja i zaštitu podataka o ličnosti, je pak saopšteno da su podaci ukradeni iz baze jedne političke stranke. Mediji pišu da su informacije, koje su dospele na portal jednog beogradskog tabloida, bile u vlasništvu opozicione Demokratske stranke, što, međutim, nije mogla da nam potvrdi narodna poslanica u redovima demokrata Aleksandra Jerkov.\n“Mi takve informacije nemamo, niti možemo znati. Iz onoga što se vidi, pogotovo iz one druge baze u kojoj su bankovni računi, se vidi da su to neki stari podaci, jer su tu neke banke koje su odavno ugašene. Te podatke koje mi imamo, a imamo isključivo podatke koje su nam građani svojevoljno dali, čuvamo veoma pažljivo i sa njima postupamo onako kako nam zakon nalaže”, rekla nam je Aleksandra Jerkov.\nNije ovo bio eksces grupe koja sebe naziva “Srpskim hakerima”. Svega nekoliko sedmica ranije, ista je skupina hakovala sajt Agencije za privatizaciju, sa koje je takođe preuzela i objavila lične podatke građana. „Srpski hakeri“ dejstvovali su i izvan granica Srbije: oktobra prošle godine oborili su sajt albanske državne televizije.\nUz prazničnu čestitku, sajber kriminalci su MUP-u uputili i nekoliko zahteva. Od policije traže da uhapse “bar tri albanska hakera”, da “MUP javno prizna da je baza podataka preuzeta za njihovog računara” i da se izvini srpskim hakerima zbog nepoštovanja njihovog rada.\nAleksandar Blagojević, nekadašnji član Piratske stranke i stručnjak za Internet, na osnovu onoga što se u medijima moglo naći ne misli da su tabele preuzete iz MUP-ove baze, ali napominje da država ne vodi dovoljno računa o ličnim podacima građana.\n„Ne brine dovoljno zato što su sistemi stari, zato što se softver jako loše održava. Praktično se tu više ne zna ko je tu na čemu radio i ko je čijem kumu plaćao za pravljenje tog softvera. Iz prakse se već odavno zna da ozbiljni programeri odbijaju da rade za državne ustanove zato što je to samo problem, a neće da plate“, objašnjava Blagojević.\nOsim tehničkog, potrebno je urediti i pravno polje, kako bi građani bili bezbedniji u online svetu. Međutim, čini se da država za to nije previše zainteresovana, o čemu svedoče reči Aleksandra Resanovića, zamenika Poverenika Rodoljuba Šabića, koji kaže da se godinama kasni sa usvajanjem pravnih akata koje propisuje Zakon o zaštiti podataka.\n“Recimo, država je u skladu sa ovim zakonom trebalo da do maja 2009. godine donese akt o naročito osetljivim podacima. Tako da ostaje prazan prostor, pre svega da bi se upotpunio pravni okvir, pa tek onda je potrebno sve drugo učiniti kako bi se taj pravni okvir primenio. Ali, pošto ga još uvek nemamo, znači da smo još uvek – iako je zakon usvojen još u novembru 2008. – po mnogim pitanjima na početku”, zaključuje Resanović.\nNije nikakva novost da se u svetu vode debate o tome treba li IT preduzeća da zapošljavaju hakere koji svojim znanjem i spretnošću mogu da unaprede rad firme. U Srbiji, sa njenima tehničko-pravnim okvirom, taj je scenario još uvek u domenu naučne fantastike.


- Svi smo zainteresovani da se izbori održe otvoreno, iskreno, dostojanstveno, na visoko konkurentnoj osnovi - rekao je Putin.\nPrema njegovim rečima, to je važno i za vodeće stranke i snage koje nisu zastupljene u parlamentu, ali planiraju da učestvuju na izborima i, što je najvažnije, veoma je važno za glasače, jer će upravo oni odrediti rezultate predizborne kampanje.\n- Upravo oni, građani, će odlučiti oni i mi moramo zaštititi taj izbor od bilo kakvih pokušaja spoljnog mešanja. Ne smemo i nećemo dozvoliti nikakve napade na suverenitet Rusije, na pravo našeg naroda da bude gospodar u svojoj zemlji - naglasio je Putin.\nIzbori za Državnu dumu održaće se 19. septembra ove godine.\nVladimir Putin izbori u Rusiji Rusija mešanje u izbore


Objavljeno utorak, 02 april 2019 14:52\nU samo u pet crnogorskih opština, od 24, koliko ih ima, u januaru je zabilježen pozitivan prirodan priraštaj. Nastavljene su i migracije stanovništva sa sjevera države prema opštinama druge dvije regije, a Berane je opština koja je i početkom ove godine zabilježila negativan prirodni priraštaj, pokazuju podaci MONSTAT-a.\nObjavljeno utorak, 02 april 2019 14:35\nNakon održane Vanredne sjednice SO Berane i jednoglasno izglasanih zaključaka Skupština opštine Berane je objavila zaključke zasijedanja održanog 31. Marta. Dostavljene zaključke Espona integralno prenosi.\nObjavljeno utorak, 02 april 2019 08:10\nPovodom održane Akademije evropskih integracija saopštenjem za javnost oglasila se NVO „Sjeverna zemlja“. Dostavljeno saopštenje Espona integralno prenosi.\nObjavljeno ponedeljak, 01 april 2019 18:17\nAutomatizacija ovjere knjižica predstavlja temu saopštenja Fonda za zdravstveno osigruranje Crne Gore. Dostavljeno saopštenje Espona integralno prenosi.\nObjavljeno ponedeljak, 01 april 2019 18:12\nVlada Crne Gore ostvarila je ozbiljne rezultate na polju ekonomske politike, a značajne benefite toga osjetila je i studentska populacija, ocijenio je Duško Marković- predsjednik Vlade, na sastanku sa predstavnicima Studentskog parlamenta Univerziteta Crne Gore (SPUCG), predvođenih predsjednikom SPUCG Danilom Jelovcem povodom Dana studenata koji se obilježava 4. aprila.\nObjavljeno ponedeljak, 01 april 2019 15:38\nVlada Crne Gore potpisala je sa podgoričkim d.o.o. “Fidija” ugovor o izgradnji pješačkog mosta - pasarele preko magistralnog puta Podgorica - Bijelo Polje, u opštini Mojkovac.\nObjavljeno nedelja, 31 mart 2019 17:59\nNakon više od tri sata rasprave i 90- to minutne pauze, umjesto desetominutne, kako je bila najavljena, koja je data kako bi se definisali zaključci Vanredne sjednice SO Berane, odbornici lokalnog parlamenta jednoglasno su usvojili njih osam. Kako je definisano, odbornici SO su osudili napad na Igora Tomkića i paljenje njegove imovine kao napad na multikulturni i multikonfesionalni karakter opštine Berane, koji ne može narušiti multinacionalni sklad.\nStrana 4 od 307\nNekadašnju fontanu koja uklonjena sa Trga 13. jul u Pljevljima zbog izgradnje nove, ponovo treba staviti u funkciju.To su u inicijativi Mirku Đačiću- predsjedniku ...\nUskoro počinje probni rad sistema za prečišćavanje otpadnih voda u Beranama\nLokacije na kojima se realizuje projekat “Unapređenje sistema vodosnabdijevanja, izgradnja kanalizacione mreže i postrojenja za prečišćavanje otpadnih voda” u ...


KONFERENCIJA “BEST STAY” I SOLARIS RESORTS | Solaris Resort Vrnjačka Banja\nNa konferenciji “Best stay” koja će se održati u Dubrovniku od 8. do 10. novembra, u vidu predavača govoriće Nina Stamenić, menadžerka hotela Solaris Resorts. Ona će na konferenciji okruglog stola pričati na temu “Motivacija zaposlenih”.\n“Best stay” je najprestižnija koferencija koja okuplja vrhunske hotelijere i turističke eksperte, kako iz regiona, tako i širom Evrope. Ova konferencija je više od toga- to je uzbudljivo trodnevno iskustvo u kome turistički profesionalci iz cele Evrope, ali i šire dolaze u Dubrovnik kako bi razmenili iskustva, ideje i upoznaju nove poslovne partnere. Na “Best stay” konferenciji ćete saznati šta je sve potrebno da budete najbolji u svom poslu.


Više javno tužilaštvo u Beogradu odbacilo je krivičnu prijavu glumice Danijele Štajnfeld koja je glumca i političara Branislava Lečića optužila za silovanje, prenosi N1.\nTužilaštvo u saopštenju navodi da ne postoje osnovi sumnje da je učinjeno navedeno krivično delo, niti bilo koje drugo krivično delo za koje se gonjenje preduzima po službenoj dužnosti.\n„U toku predistražnog postupka obavljeni su razgovori sa Danijelom Štajnfeld i prijavljenim Branislavom Lečićem, pribavljena je kopija dokumentarnog filma ‘Zaceli me’, autorke Danijele Štajnfeld, CD na kome se nalazi originalni glas osobe iz pomenutog filma, medicinska dokumentacija o lečenju Danijele Štajnfeld, a takođe su i obavljeni razgovori sa brojnim licima koja bi eventualno mogla imati posredna saznanja o spornom događaju, s obzirom da neposrednih očevidaca nije bilo, a cenjena je i predstavka Merime Isaković, koja je dostavljena Višem javnom tužilaštvu u Beogradu“, navodi se u saopštenju koje prenosi „Nova.rs“.\nDodaje se da je „nakon prikupljenih potrebnih obaveštenja i pribavljanja svih relevantnih dokaza u predistražnom postupku, koje je tužilaštvo cenilo kako pojedinačno, tako i u međusobnoj vezi, utvrđeno da ne postoji ni jedan zakoniti dokaz sa stepenom osnova sumnje koji bi potvrdio navode podnete krivične prijave“.\nAdvokat Danijele Štajnfeld, Božo Prelević, je rekao da je odluka nepravosnažna i da Danijela Štajnfeld ima pravo na prigovor.\nGlumica Danijela Štajnfeld oglasila se na Instagramu.\n"Ja ne moram nikome ništa da dokazujem. Ja želim da žrtve imaju slobodu da prijave nasilje i pravo na podršku. I jedna žrtva je previše, a ima ih nebrojeno. To mora da prestane. Zato ja neću stati", napisala je glumica.\nDanijela Štajnfeld je podnela krivičnu prijavu u martu, pošto je u intervjuu portalu Insajder objavila da je kolega koji je silovao - Branislav Lečić.\nOna tvrdi da je Lečić silovao 2012, ali da je čekala da objavi njegovo ime jer joj tužilaštvo tada nije moglo garantovati zaštitu i privatnost, odnosno da ta informacija neće iscureti u medije.\nŠtajnfeld je prethodno u dokumentarnom filmu objavila da je "silovao kolega", ali nije otkrila njegovo ime.\nBranislav Lečić je sve optužbe negirao.\nNjegovi advokati saopštili su nemaju uvid u obrazloženje rešenja, jer se ono dostavlja samo podnosiocu prijave, ali da će tražiti odobrenje tužilaštva da im se dostavi rešenje.\n"Ukoliko je medijska informacija tačna, Branislav Lečić, njegova porodica i prijatelji, poslovni saradnici, ali i njegovi advokati, odbačaj krivične prijave doživljavaju kao čekanu pravdu", ističe se u saopštenju, prenosi Fonet.\nPunomoćnici su istakli da postoje dokazi koji nisu prikazani javnosti, ali jesu državnim organima, koji "nepobitno ukazuju na činjenicu da Branislav Lečić sa navodima gospođe Štajnfeld nema ništa".